               IL-KUMMISSJONI EWROPEA
            Brussell, 25.8.2017
            COM(2017) 452 final
            2017/0213(APP)
            Proposta għal
            DEĊIŻJONI TAL-KUNSILL
            li temenda d-Deċiżjoni 2003/76/KE li tistabbilixxi l-miżuri neċessarji għall-implimentazzjoni tal-Protokoll, anness mat-Trattat li tistabbilixxi l-Komunità, fuq il-konsegwenzi finanzjarji tad-data tal-għeluq tat-Trattat tal-KEFA u fuq il-Fond tar-Riċerka tal-Faħam u l-Azzar.

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  Fil-kuntest tal-politika dwar it-tnaqqis kwantitattiv immexxija mill-Bank Ċentrali Ewropew flimkien mal-prinċipju ta’ sigurtà li jirregola l-ġestjoni tal-assi tal-Komunità Ewropea tal-Faħam u l-Azzar f’likwidazzjoni (KEFA i.l.), id-dħul assenjat għall-finanzjament tal-proġetti ta’ riċerka għall-Faħam u għall-Azzar qed jonqos b’rata sostanzjali minn sena għall-oħra, u dan qed iwassal għal sitwazzjoni li fiha l-livell kritiku ta’ finanzjament għall-organizzazzjoni annwali ta’ sejħa għal proposti jaf ma jiġix issodisfat.

                  Il-pakkett baġitarju tal-programm tal-Fond tar-Riċerka dwar il-Faħam u l-Azzar (RFCS) naqas minn EUR 46 miljun fl-2017 abbażi tad-dħul tal-2015 tal-KEFA i.l. għal EUR 27 miljun fl-2018 abbażi tad-dħul tal-2016 tal-KEFA i.l. u huwa mistenni li l-ammont ikun saħansitra inqas għall-2019 (bejn EUR 14-il miljun u EUR 18-il miljun).

                  Sakemm issir bidla fil-politika monetarja u jkun hemm żieda tar-ritorni mill-assi fis-swieq tal-bonds pubbliċi, tista’ tinstab soluzzjoni tranżizzjonali li għal ċertu perjodu twassal biex jinżamm livell aċċettabbli ta’ finanzjament tal-proġetti ta’ riċerka tal-Faħam u tal-Azzar. Din tista’ tinstab fir-riċiklaġġ ta’ approprjazzjonijiet li ma jkunux intużaw li jkunu għad-dispożizzjoni tal-programm ta’ riċerka tal-Fond tar-Riċerka tal-Faħam u l-Azzar (RFCS) u b’mod partikolari l-ammonti li jikkorrispondu għall-kanċellazzjonijiet tal-impenji li saru f’dan il-programm.

               L-adozzjoni tar-reviżjoni proposta se tawtorizza r-riċiklaġġ tad-diżimpenji kollha (inklużi l-ammonti rkuprati) li saru fil-programm ta’ riċerka tal-RFCS mill-2003 ’l hawn u li ġew irritornati fl-assi tal-KEFA f’likwidazzjoni u jirrappreżentaw finanzjament komplementari possibbli għall-programm ta’ riċerka tal-RFCS ta’ EUR 40,3 miljun. Barra minn hekk se tipprovdi finanzjament addizzjonali ta’ madwar EUR 5 miljun fis-sena (fluss medju ta’ diżimpenji annwali matul l-aħħar tliet snin fil-programm ta’ riċerka tal-RFCS).

               •Konsistenza mad-dispożizzjonijiet eżistenti ta’ politika fil-qasam ta’ politika

                  Il-programm tal-RFCS jikkomplementa strumenti oħra tal-Unjoni li jistgħu jintużaw biex jappoġġaw l-adattament tal-industrija f’diversi livelli. Dawn jinkludu l-Fond Ewropew għall-Investimenti Strateġiċi, il-Fondi Strutturali u ta’ Investiment Ewropej, Orizzont 2020 bis-Sħubija Pubblika-Privata “SPIRE” (Industrija bi Proċessi Sostenibbli permezz tal-Effiċjenza fl-Użu tar-Riżorsi u tal-Enerġija) u l-Fond Soċjali Ewropew.

                  Din il-proposta hija konformi mar-raba’ prijorità tal-Kummissjoni ta’ Juncker “Suq Intern Aktar Profond u Aktar Ġust b’Bażi Industrijali Msaħħa”. Hija konsistenti wkoll mal-appoġġ tal-Unjoni għall-kompetittività tal-industrija tal-Azzar u għall-konverżjoni mill-ġdid tal-industrija tal-Faħam, li huma fost l-objettivi tal-programm ta’ riċerka tal-RFCS.

               •Konsistenza ma’ politiki oħra tal-Unjoni

               Il-proposta hija konsistenti għalkollox ma’ inizjattivi meħuda fil-livell tal-Unjoni fil-kuntest tal-politika industrijali. B’mod partikolari, hija konsistenti mal-Komunikazzjoni tal-2014 “Għal Rinaxximent Industrijali Ewropew”
                  1
                li tistabbilixxi l-prijoritajiet tal-Unjoni għall-politika industrijali u mal-Komunikazzjoni tal-2016 “L-azzar: Iż-żamma tal-impjiegi u t-tkabbir fl-Ewropa”
                  2
               .

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Ir-regoli dwar id-diżimpenji jinsabu fl-Artikolu 4 tad-Deċiżjoni tal-Kunsill 2003/76/KE li tistabbilixxi l-miżuri meħtieġa għall-implimentazzjoni tal-Protokoll
                  3
               .

               Ir-reviżjoni proposta hija limitata għal żewġ paragrafi tal-Artikolu 4 tad-Deċiżjoni tal-Kunsill 2003/76/KE u għandha l-għan li tapplika l-istess trattament (riport awtomatiku għas-sena ta’ wara) għaż-żewġ kategoriji ta’ fondi li ma jkunux intużaw: l-approprjazzjonijiet li ma ġewx impenjati sal-aħħar tas-sena u l-kanċellazzjonijiet tal-impenji.

               •Sussidjarjetà (għall-kompetenza mhux esklużiva)

                  Il-miżuri li jimplimentaw il-Protokoll huma stabbiliti f’Deċiżjoni tal-Kunsill li r-reviżjoni tagħha hija parti mid-dritt esklużiv ta’ inizjattiva tal-Kummissjoni għal proposti leġiżlattivi.

               •Proporzjonalità

                  Konsultazzjonijiet interni fil-Kummissjoni wasslu għall-konklużjoni li r-riċiklaġġ tad-diżimpenji ma jistax isir permezz tal-interpretazzjoni tal-bażi ġuridika attwali. Għalhekk hija meħtieġa reviżjoni tal-paragrafi 4 u 5 tal-Artikolu 4 tad-Deċiżjoni tal-Kunsill 2003/76/KE.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

                  Mhux applikabbli – L-eżerċizzju ta’ Monitoraġġ u ta’ Valutazzjoni tal-2013 sostna li l-RFCS wettaq il-mandat tiegħu li jappoġġa l-kompetittività tas-setturi marbuta mal-industrija tal-faħam u tal-azzar, u kkonferma li huwa meħtieġ livell xieraq ta’ finanzjament

               •Konsultazzjonijiet mal-partijiet ikkonċernati

                  Il-Kumitat tal-Programm tal-programm ta’ riċerka tal-RFCS (COSCO) ġie infurmat bit-tnaqqis tal-baġit disponibbli (minn EUR 46 miljun għall-2017 għal EUR 27 miljun għall-2018).

                  Il-Pjattaforma Ewropea għat-Teknoloġija tal-Azzar (ESTEP – li tirrappreżenta l-partijiet ikkonċernati tal-azzar) tat l-appoġġ sħiħ tagħha għar-reviżjoni tad-Deċiżjoni tal-Kunsill għaliex inkella bosta atturi jbatu mit-tnaqqis drastiku tal-fond RFCS.

               •Ġbir u użu tal-kompetenzi

                  Mhux rilevanti

               •Valutazzjoni tal-impatt

                  Mhux applikabbli.

                  Ir-reviżjoni proposta għandha kamp ta’ applikazzjoni limitat u tekniku, mingħajr ebda implikazzjoni politika, ekonomika jew baġitarja (miżura tranżizzjonali).

               •Idoneità regolatorja u simplifikazzjoni

                  Mhux applikabbli.

                  Madankollu, ir-reviżjoni proposta se tissimplifika l-piż tax-xogħol intern tal-Kummissjoni għall-għeluq annwali tal-kontijiet tal-KEFA i.l., peress li l-ammonti diżimpenjati mhux se jibqgħu jiġu rreġistrati u mdaħħla fil-karta tal-bilanċ tal-KEFA i.l.

               •Drittijiet fundamentali

                  Mhux applikabbli.

               4.IMPLIKAZZJONIJIET GĦALL-BAĠIT

                  L-ebda implikazzjoni.  Il-proposta ma għandha l-ebda implikazzjoni fuq ir-riżorsi umani u ma toħloqx xi obbligazzjonijiet ġodda li jridu jiġu imposti fil-Baġit Ġenerali skont il-QFP attwali.

               5.ELEMENTI OĦRA

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar

                  Adozzjoni rapida ta’ din il-proposta mill-awtorità leġiżlattiva sal-ewwel Semestru tal-2018 tippermetti lill-Kummissjoni żżid il-pakkett mistenni tal-programm tal-RFCS għall-2018 (EUR 27 miljun) biex jilħaq ammont ta’ EUR 40 miljun għas-sejħa annwali li jmiss.

                  L-ammont li jifdal jista’ jintuża għall-2019 biex il-finanzjament tal-RFCS jinżamm fl-istess livell (EUR 40 miljun).

               •Dokumenti ta’ spjegazzjoni (għad-direttivi)

                  Mhux applikabbli.

               •Spjegazzjoni fid-dettall tad-dispożizzjonijiet speċifiċi tal-proposta

                  Huwa propost li jiġu ttrattati bl-istess mod:

                  a) l-ammonti diżimpenjati:  ammonti li ġew impenjati bl-iffirmar ta’ ftehimiet ta’ għotja u li ma jkunux għadhom pagabbli lill-benefiċjarji (il-kostijiet eliġibbli jkunu inqas minn dak li jkun mistenni) jew irkuprati, u

                  b) l-ammonti li ma jkunux ġew impenjati fl-aħħar tas-sena bl-iffirmar ta’ ftehimiet ta’ għotja. Attwalment dawn il-fondi li ma jkunux intużaw jiġu riportati awtomatikament għas-sena ta’ wara fil-baġit ġenerali skont l-Artikolu 4(4) tad-Deċiżjoni tal-Kunsill 2003/76/KE.

                  Għaldaqstant, l-ammonti diżimpenjati se jiġu assimilati mal-fondi li ma jkunux intużaw koperti bl-Artikolu 4(4).

                  Barra minn hekk, l-ammonti rkuprati fil-Programm tal-RFCS ikunu se jirċievu l-istess trattament u se jiġu riportati awtomatikament ukoll, skont id-dispożizzjonijiet rilevanti tar-Regolament Finanzjarju (RF) dwar id-dħul assenjat (l-Artikoli 14 u 21 tar-RF).

                  Dan jiġġustifika t-tħassir totali tal-Artikolu 4(5) attwali tad-Deċiżjoni tal-Kunsill 2003/76/KE.

                  Ir-reviżjoni hija sussegwentement limitata għad-dispożizzjonijiet li ġejjin:

                  (1) Il-paragrafu 4 tal-Artikolu 4 huwa sostitwit b’dan li ġej:

                  4. Id-dħul li ma jkunx intuża u l-approprjazzjonijiet li ġejjin minn dan id-dħul li jkunu għadhom disponibbli fil-31 ta’ Diċembru ta’ kwalunkwe sena partikolari kif ukoll d-diżimpenji li jkunu saru skont il-programm ta’ riċerka tal-Fond tar-Riċerka għall-Faħam u l-Azzar għandhom jiġu riportati awtomatikament għas-sena ta’ wara. Dawn l-approprjazzjonijiet ma jistgħux jiġu ttrasferiti għal partiti oħra tal-baġit.

                  L-ammont li jikkorrispondi għall-kanċellazzjonijiet ta’ impenji li jkunu saru mis-6 ta’ Frar 2003 fil-programm ta’ riċerka tal-Fond tar-Riċerka għall-Faħam u l-Azzar għandu jkun disponibbli mad-dħul fis-seħħ ta’ din id-Deċiżjoni.

                  (2) Il-Paragrafu 5 tal-Artikolu 4 tħassar.

               2017/0213 (APP)

               Proposta għal

               DEĊIŻJONI TAL-KUNSILL

               li temenda d-Deċiżjoni 2003/76/KE li tistabbilixxi l-miżuri neċessarji għall-implimentazzjoni tal-Protokoll, anness mat-Trattat li tistabbilixxi l-Komunità, fuq il-konsegwenzi finanzjarji tad-data tal-għeluq tat-Trattat tal-KEFA u fuq il-Fond tar-Riċerka tal-Faħam u l-Azzar.

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea,

               Wara li kkunsidra l-Protokoll, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, fuq il-konsegwenzi finanzjarji tad-data tal-għeluq tat-Trattat tal-KEFA u fuq il-Fond tar-Riċerka tal-Faħam u l-Azzar, u b’mod partikolari fl-ewwel paragrafu tal-Artikolu 2 tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew,

               Filwaqt li jaġixxi skont il-proċedura leġiżlattiva speċjali,

               Billi:

               (1)Skont l-Artikolu 97 tat-Trattat li jistabbilixxi l-Komunità Ewropea tal-Faħam u l-Azzar (KEFA), it-Trattat skada fit-23 ta’ Lulju 2002.

               (2)Il-Protokoll anness mat-Trattat li jistabbilixxi l-Komunità Ewropea, (minn hawn ’il quddiem imsejjaħ “il-Protokoll”) ttrasferixxa l-assi u l-obbligazzjonijiet tal-KEFA lill-Komunità Ewropea u alloka l-valur nett ta’ dawn l-assi, kif jidher fil-karta tal-bilanċ tal-KEFA tat-23 ta’ Lulju 2002, lir-riċerka fis-setturi marbuta mal-industrija tal-faħam u tal-azzar.

               (3)Il-Protokoll assenja wkoll id-dħul minn dawn l-assi għar-riċerka, barra mill-programm qafas tar-riċerka, fis-setturi marbuta mal-industrija tal-faħam u tal-azzar skont id-dispożizzjonijiet ta’ dan il-Protokoll u tal-atti adottati abbażi tiegħu.

               (4)Minħabba t-tnaqqis eċċezzjonali tad-dħul li jirriżulta mill-assi tal-KEFA f’likwidazzjoni minħabba s-sitwazzjoni ta’ mgħax baxx fis-swieq kapitali f’dawn l-aħħar snin, iddedikat għar-riċerka fis-setturi marbuta mal-industrija tal-faħam u tal-azzar, jeħtieġ li jiġu rreveduti r-regoli dwar il-kanċellazzjoni tal-impenji li saru fil-programm ta’ riċerka tal-Fond tar-Riċerka għall-Faħam u l-Azzar sabiex jiġi awtorizzat ir-riċiklaġġ tagħhom fil-programm ta’ riċerka.

               (5)Għall-istess raġuni, jeħtieġ ukoll li jiġu rreveduti r-regoli dwar l-ammonti rkuprati fil-programm ta’ riċerka tal-Fond tar-Riċerka għall-Faħam u l-Azzar sabiex jiġi awtorizzat ir-riċiklaġġ tagħhom fil-programm ta’ riċerka skont id-dispożizzjonijiet rilevanti tar-Regolament Finanzjarju dwar id-dħul assenjat
                  4
               .

               ADOTTAT DIN ID-DEĊIŻJONI:

               Artikolu 1

               Id-Deċiżjoni 2003/76/KE hija emendata kif ġej:

               (1) Fl-Artikolu 4, il-paragrafu 4 jiġi sostitwit b’dan li ġej:

               “4. Id-dħul li ma jkunx intuża u l-approprjazzjonijiet li ġejjin minn dan id-dħul li jkunu għadhom disponibbli fil-31 ta’ Diċembru ta’ kwalunkwe sena partikolari kif ukoll d-diżimpenji li jkunu saru skont il-programm ta’ riċerka tal-Fond tar-Riċerka għall-Faħam u l-Azzar għandhom jiġu riportati awtomatikament għas-sena ta’ wara. Dawn l-approprjazzjonijiet ma jistgħux jiġu ttrasferiti għal partiti oħra tal-baġit.

               L-ammont li jikkorrispondi għall-kanċellazzjonijiet ta’ impenji li jkunu saru mis-6 ta’ Frar 2003 fil-programm ta’ riċerka tal-Fond tar-Riċerka għall-Faħam u l-Azzar għandu jkun disponibbli mad-dħul fis-seħħ ta’ din id-Deċiżjoni.”.

               (2) Fl-Artikolu 4, jitħassar il-paragrafu 5.

               Artikolu 2

               Din id-Din id-Deċiżjoni għandha tidħol fis-seħħ fi jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Artikolu 3

               Din id-Deċiżjoni hija indirizzata lill-Istati Membri.

               Magħmul fi Brussell,

                     Għall-Kunsill

                     Il-President

                     (1)
                  COM (2014)14

                     (2)
                  COM (2016)155

                     (3)
                  Il-Protokoll Nru 37 tat-Trattat dwar il-Funzjonament tal-Unjoni Ewropea, dwar il-konsegwenzi finanzjarji tal-iskadenza tat-Trattat tal-KEFA u dwar il-Fond tar-Riċerka għall-Faħam u l-Azzar.

                     (4)
                  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).


Avviż Legali Importanti

|

52005PC0712

Proposta għal deċiżjoni tal-Kunsill dwar l-estensjoni l-perjodu ta’ l-applikazzjoni tad-Deċiżjoni 82/530/KEE li tawtorizza r Renju Unit biex jippermetti l-awtoritajiet ta’ l-Isle of Man biex japplikaw sistema ta’ liċenzji speċjali għall-importazzjoni għal-laħam tan-nagħaġ, iċ-ċanga u l-vitella  /* KUMM/2005/0712 finali */

	[pic] | KUMMISSJONI TAL-KOMUNITAJIET EWROPEJ |Brussel 9.1.2006KUMM(2005) 712 finaliRAPPORT MILL-KUMMISSJONI LILL-KUNSILLdwar l-applikazzjoni ta’ Deċiżjoni tal-Kunsill li tawtorizza lir-Renju Unitbiex jiippermetti lill-awtoritajiet ta’ l-Isle of Man japplikaw sistema ta’ liċenzji speċjali għall-importazzjoni għal-laħam tan-nagħaġ, taċ-ċanga u tal-vitellaProposta għalDEĊIŻJONI TAL-KUNSILLdwar l-estensjoni l-perjodu ta’ l-applikazzjoni tad-Deċiżjoni 82/530/KEE li tawtorizza r-Renju Unit biex jippermetti l-awtoritajiet ta’ l-Isle of Man biex japplikaw sistema ta’ liċenzji speċjali għall-importazzjoni għal-laħam tan-nagħaġ, iċ-ċanga u l-vitella(preżentata mill-Kummissjoni)RAPPORT MILL-KUMMISSJONI LILL-KUNSILLdwar l-applikazzjoni ta’ Deċiżjoni tal-Kunsill li tawtorizza lir-Renju Unitbiex jiippermetti lill-awtoritajiet ta’ l-Isle of Man japplikaw sistema ta’ liċenzji speċjali għall-importazzjoni għal-laħam tan-nagħaġ, taċ-ċanga u tal-vitellaIntroduzzjoniDan ir-rapport huwa mfassal skond l-Artikolu 2 tad-Deċiżjoni tal-Kunsill 82/530/KEE[1]. Din id-Deċiżjoni tawtorizza lir-Renju Unitjippermetti lill-Gvern ta’ l-Isle of Man japplika sistema ta’ liċenzji speċjali għall-importazzjoni għal prodotti mis-setturi tal-laħam tan-nagħaġ, taċ-ċanga u tal-vitella. Din is-sistema għandha tiġi applikata b’tali mod li tiżgura trattament ugwali għall-prodotti kollha ikunu mil-liema għejun ikunu ġejjin u għall-importaturi u l-esportaturi kollha tal-laħam, waqt li sa fejn ikun possibbli jinżammu t-tendenzi tradizzjonali tal-kummerċ, u billi jitqiesu r-regoli tal-Komunità dwar is-saħħa ta’ l-annimali.IL-QAFAS LEGALI BAżIKUL-Isle of Man, li tinsab fil-Baħar Irlandiż, mhijiex parti mir-Renju Unit iżda hija dipendenza internament awtogovernanti tal-Kuruna tal-Gran Brittanja. L-Isle of Man mhjiex membru ta’ l-UE iżda għandha relazzjoni speċjali, li hija stabbilita fil-Protokoll 3 għat-Trattat ta' l-Adeżjoni[2]. Skond din ir-relazzjoni speċjali l-Isle of Man taċċetta l-moviment ħieles ta' l-oġġetti iżda ma tagħtix kontribut lill-fondi Komunitarji u lanqas ma tista’ tiġbed minn fondi bħal dawn. Il-Gżira hija finanzjarjament awtonoma u l-miżuri ta’ appoġġ tagħha għall-agrikoltura huma ffinanzjati mill-Gvern ta' l-Isle of Man mit-taxxi lokali.Skond il-Protokoll 3 il-Kunsill adotta Regolament (KEE) Nru 706/73 tat-12 ta’ Marzu 1973 li jikkonċerna l-arranġamenti tal-Komunità applikabbli għaċ-Channel Islands u l-Isle of Man għal kummerċ fi prodotti agrikoli[3].Skond l-Artikolu 1(2) tal-Protokoll 3 u bir-Regolament (KEE) Nru 706/73 il-Kunsill iddikjara fid-Deċiżjoni 82/530/KEE li l-Gvern ta’ l-Isle of Man għandu jitħalla japplika sistema speċjali ta’ importazzjoni għal-laħam tan-nagħaġ, taċ-ċanga u tal-vitella li joriġinaw minn pajjiżi terzi u mill-Istati Membri tal-Komunità sabiex titħares il-produzzjoni u s-sistema agrikola tal-Gżira.Id-deroga fuq l-importazzjonijiet lejn l-Isle of Man previsti bid-deċiżjoni msemmija hawn fuq ġiet estiża bosta drabi fuq bażi temporanja mid-dħul fis-seħħ tagħha fis-sena 1982. L-aħħar estensjoni hija stabbilita fid-Deċiżjoni tal-Kunsill 2000/665/KE[4]. Il-Gvern ta’l-Isle of Man applika biex id-deroga tingħata estensjoni oħra.Is-sitwazzjoni u l-organizzazjoni tas-suq agrikoluXi 2% tal-popolazzjoni attiva fuq l-Isle of Man taħdam fl-agrikoltura. Madwar 80% ta’ l-erja totali tal-Gżira qed tintuża għall-agrikoltura. Il-ħamrija mhix partikolarment tajba. Il-klima mhijiex ħarxa imma umda, għalkemm hemm varjazzjonijiet sinifikanti, bil-pjanura tat-tramuntana li għandha t-tendenza tkun iktar xotta.L-agrikoltura ġeneralment kienet magħmula minn biedja mħallta fuq bażi wiesgħa, iżda b’rispons għal pressjonijiet kummerċjali, matul is-snin ġiet żviluppata s-speċjalizzazzjoni akbar. Hemm tendenza li l-prassi agrikoli ma jkunux intensivi. Hemm tliet tipi ewlenin ta’ biedja fuq l-Isle of Man: “fatstock” (ċanga u nagħaġ), affarijiet magħmula mill-ħalib u ċereali.Il-Gvern ta’ l-Isle of Man għandu għan iddikjarat li jipprovdi l-bdiewa ta’ l-Isle of Man bl-istess livell ta’ appoġġ għall-farm fornut lill-bdiewa ta' l-UE permezz tal-PAK. Il-miżuri ta’ appoġġ mhumiex neċessarjament l-istess bħal dawk mħaddma fir-Renju Unit, iżda huma maħsuba biex jiżguraw livelli simili ta’ benefiċċju lill-produtturi. Dawn il-miżuri huma ffinanzjati totalment mill-Gvern ta’ l-Isle of Man. Attwalment fl-Isle of Man hemm żviluppata u implimentata firxa ta’ skemi ta’ sussidji mill-Gvern (ara Anness 2).Matul l-aħħar ħames snin, mill-aħħar estensjoni tad-deroga ta’ importazzjoni speċjali, is-sitwazzjoni fis-settur tal- fatstock tal-Gżira ma mbidlitx b'mod sinifikanti. In-numru ta’ nagħaġ u bhejjem kien stabbli u għalhekk irriżultat l-istess tendenza fil-produzzjoni tal-laħam. Ir-rati ta’ awtosuffiċjenza huma għolja: qrib il-200% għaċ-ċanga u l-400% għan-nagħaġ. Waqt l-2003-2004, l-esportazzjonijiet ta’ l-annimali ħajjin irduppjaw fiż-żewġ setturi, madankollu, il-kwantità xorta waħda għadha żgħira. Il-prezz tal-produttur tela’ bi 15% għan-nagħaġ u 10,5% għaċ-ċanga bħala medja matul l-istess perjodu meta mqabbel mat-tliet snin ta’ qabel (ara Anness 1).Il-bdiewa ibigħu il-prodotti tagħhom lil organizzazzjonijiet rikonoxxuti tal-bejgħ u t-tqegħid fis-suq. L-organizzazzjoni stabbilita skond l-iskema fatstock hija l-(FMA) u l-produtturi huma kkuntrattati għal din l-entità li trid tieħu l-istokk kollu li tiġi offruta mill-produtturi kkuntrattati L-FMA hija l-kerrejja ta’ l-impjant tal-laħam tal-Gżira li huwa propjetà tal-Gvern.Huwa previst mill-Att ta’ l-Azjendi Agrikoli tal-Gvern ta’ l-Isle of Man li l-annimali tal-farm għal qatla jistgħu jinbigħu biss fil-biċċerija lokali. Għalhekk, il-biċċerija hija l-uniku fornitur tal-laħam fuq l-Isle of Man. jidher li t-twaqqif ta’ faċilitajiet addizzjonali ta’ l-ipproċessar huwa ristrett u mhux inkoraġġut.Il-Gvern ta’ l-Isle of Man jitlob estensjoni tad-deroga fuq l-importazzjonijiet l-aktar sabiex ikollhom ħin biżżejjed biex itejbu l-effiċjenza tal-biċċerija. L-informazzjoni fattwali tissuggerixxi li l-faċilitajiet ta’ l-ipproċessar fis-settur tal-laħam aħmar saru, bil-“protezzjoni” tad-deroga, relattivament inqas kompetittivi meta mqabbla ma’ l-industrija f’ċirkostanzi aktar protetti.Is-settur tal-bejgħ bl-imnut attwalment fih ħames supermarkets, li erba’ minnhom huma fergħat ta’ ċejns ibbażati fir-Renju Unit u wieħed ibbażat fl-Isle of Man. Dan qed iwassal għal ċertu ammont ta’ kapaċità żejda u kompetizzjoni bejn is-supermarkits. Bħalissa għad hemm jeżistu biss 14-il ħanut żgħir indipendenti tal-laħam, li niżlu mill-20 li kien hemm meta saret l-aħħar applikazzjoni għat-tiġdid tad-deroga.L-implimentazzjoni tad-deroga għall-importazzjoni mill-Gvern ta’ l-Isle of Man hija kif ġej:1. M’hijiex permessa li ssir l-ebda importazzjoni tal-laħam tan-nagħaġ.2. Hemm kwota ta’ importazzjoni ġewwa l-Gżira ta’ 20% tal-konsum stmat taċ-ċanga u tal-vitella.Ir-regoli ta’ esportazzjoni stabbiliti mill-amministrazzjoni ta’ l-Isle of Man jirrestrinġu l-esportazzjonijiet ta’ l-annimali ħajjin. Dawn l-ostakli jinkludu t-tneħħija jew t-tnaqqis tas-sussidji diretti lill-bidwi, drittijiet tal-veterinarji għoljin, drittijiet amministrattivi u drittjiiet għat-trasport bil-baħar li ma jintlaħqux finanzjarjament (hemm biss vapur wieħed li qed jaħdem fuq servizz ta’ lanċa min-naħa għall-oħra).Evalwazzjoni ta’ l-arranġamenti attwaliWieħed jifhem ix-xewqa li jiġu ristretti l-importazzjonijiet meta s-setturi jkollhom produzzjoni minn darbtejn (ċanga u vitella) sa erba’ (nagħaġ) darbiet il-bżonnijiet tal-konsum intern. Madankollu, bosta operaturi indikaw nuqqas ta’ forniment meta mqabbel mal-bejgħ bl-imnut u n-nuqqas ta’ għażla għal konsumatur minħabba r-restrizzjonijiet imposti fuq l-importazzjoni minn b’mod partikolari mill-bejjiegħa tal-laħam u n-negozjanti żgħar.Il-fatt li l-prezzijiet tal-konsumatur huma relattivament għoljin, meta, min-naħa l-oħra l-prezzijiet tal-produtturi huma relattivament baxxi, jidher li qed jindika l-ineffiċjenzi fis-settur ta’ l-ipproċessar/ tal-bejgħ bl-imnut probabbilment minħabba nuqqas ta’ kompetizzjoni.Il-livell għoli ta’ awtosuffiċjenza fuq il-Gżira tal-prodotti tas-setturi tal-laħam tan-nagħaġ, taċ-ċanga u tal-vitella jindika li ssoktat l-attività tal-farms fuq il-Gżira. Madankollu, ir-reġim tad-deroga ta’ l-importazzjoni huwa temporanju u għandu għadd ta’ elementi negattivi kif indikat qabel.Il-moviment ta’ merkanzija bejn l-Isle of Man u l-partijiet oħra tas-Suq Uniku għandu jirriżulta f’benefiċċji b’mod partikolari f’termini ta’ opportunitajiet ta’ negozju u sodisfazzjoni tal-konsumatur; li, madankollu, jista’ jitnaqqas sinifikament minħabba l-limitazzjonijiet prattiċi attwali għall-kummerċ. Barra minn hekk, il-politiki attwali ta’ l-UE u internazzjonali qed jimxu lejn agrikoltura mmexxija iktar min-naħa tal-kummerċ mhux biss biex jitħarsu l-bżonnijiet tal-konsumatur iżda biex tħalli lill-bdiewa jagħmlu għażla ħielsa.Is-sistema attwali kapaċi ma toħloqx opportunitajiet oħra għas-suq għall-bdiewa ta’ l-Isle of Man (esportazzjonijiet lejn l-UE) u l-bdiewa lokali jinqabdu fis-sistema. In-nuqqas ta’ kompetizzjoni tista’ tkun ostaklu għall-istrutturar mill-ġdid tas-setturi konċernati. Min-naħa l-oħra, l-iskema preżenti ppermettiet lill-bdiewa ta’ l-Isle of Man li jissoktaw fil-produzzjoni tal-laħam tan-nagħaġ, taċ-ċanga u tal-vitella u li jikkontribwixxu għall-ekonomija tal-Gżira.KonklużjonijietL-agrikoltura b’mod ġenerali u l-produzzjoni ta’ l-annimali b’mod partikolari huma importanti ħafna għall-vijabbilità u l-manutenzjoni taż-żoni rurali ta’ l-Isle of Man.Sabiex tiġi żgurata s-sostennibilità għaż-żmien fit-tul, l-Isle of Man ser jkollha tadatta għall-iżviluppi li qed isiru fis-settur agrikolu ta’ l-UE. Ix-xejra tas-suq hija fattur importanti ħafna tar-riformi riċenti.Ir-restrizzjonijiet attwali fl-Isle of Man fuq importazzjonijiet tal-laħam tan-nagħaġ u ċ-ċanga,flimkien ma’ tendenzi ta’ monopolju fis-setturi ta’ l-ipproċessar u tat-trasport, jistgħu jwasslu għal ineffiċjenzi li jirriżultaw fi prezzjiet għall-konsumatur li huma relattivament għolja u prezzijiet baxxi għall-produttur. Hemm il-biżà li dan imur kontra l-iżviluppi ta' l-UE u jissogra li ma jkunx sostenibbli fit-terminu twil.Meta jitqiesu bir-reqqa l-elementi differenti ppreżentati fir-rapport jidher li fil-fehma tal-Kummissjoni ir-reġim speċjali m’għandux jiġi estiż b’mod indefinit. Il-partijiet interessati tas-setturi għandhom jagħmlu l-almu tagħhom biex itejbu l-kompetittività fit-terminu medju.Skond dan, il-Kummissjoni tipproponi li testendi r-reġim attwali temporanju u speċjali għall-importazzjoni għall-aħħar darba sal-31 ta’ Diċembru 2010 sabiex tħalli li jkun hemm strutturar mill-ġdid b’mod ordnat ta’ l-industrija tal-laħam tan-nagħaġ u taċ-ċanga.Huwa mistenni li l-estensjoni tad-deroga sejra tgħin għal meta s-settur tal-laħam aħmar ta’ l-Isle of Man jipprova jsir iktar kompetittiv sabiex dan ikun jista’jissoppravivi fil-futur fil-kompetizzjoni tas-Suq Uniku ta’ l-UE mingħajr ma jkun jinħtieġ li tiġi estiża d-deroga.F’dan il-kuntest, il-Kummissjoni tixtieq tistieden il-Gvern ta’ l-Isle of Man jieħu l-azzjoni xierqa sabiex jappoġġja s-settur fil-proċess ta’ l-istrutturar mill-ġdid.ANNESS IIl-BILANĊ TAL-LAĦAM TAN-NAGĦAĠ U TAĊ-ĊANGA – ISLE OF MAN(Stima ta’ April 2005)NAGĦAĠ | Unità | 2000 | 2001 | 2002 | 2003 | 2004 |In-numru ta’ nagħaġ f’Ġunju | '000 wieħed | 176 | 169 | 171 | 169 | 171 |Produzzjoni indiġena grossa | tunnellati | 1 417 | 1 401 | 1 291 | 1 419 | 1 362 |Importazzjonijet "annimali ħajjin" | tunnellati | 9 | 9 | 9 | 13 | 14 |Esportazzjonijet "annimali ħajjin" | tunnellati | 119 | 114 | 103 | 267 | 234 |Qtil | tunnellati | 1 308 | 1 297 | 1 197 | 1 165 | 1 141 |Importazzjonijiet "laħam" | tunnellati | 1 | 1 | 1 | 1 | 1 |Esportazzjonijiet "laħam" | tunnellati | 962 | 982 | 846 | 832 | 798 |Konsum | tunnellati | 347 | 316 | 353 | 334 | 344 |Konsum per capita | kg | 4,6 | 4,2 | 4,6 | 4,4 | 4,5 |Rata ta’ awto-suffiċjenza | % | 409 | 443 | 366 | 425 | 396 |Prezz – kull 100 kg cwe | EUR | 283 | 286 | 281 | 334 | 317 |ĊANGA | Unità | 2000 | 2001 | 2002 | 2003 | 2004 |In-numru ta’ bhejjem f’Ġunju | '000 wieħed | 14 | 14 | 15 | 15 | 16 |Produzzjoni indiġena grossa | tunnellati i | 1 630 | 1 676 | 1 726 | 1 767 | 1 989 |Importazzjonijet "annimali ħajjin" | tunnellati | 59 | 78 | 85 | 114 | 124 |Esportazzjonijet "annimali ħajjin" | tunnellati | 86 | 90 | 90 | 180 | 252 |Qtil | tunnellati | 1 604 | 1 664 | 1 721 | 1 701 | 1 861 |Importazzjonijiet "laħam" | tunnellati | 165 | 204 | 222 | 238 | 196 |Esportazzjonijiet "laħam" | tunnellati | 792 | 830 | 828 | 1 074 | 995 |Konsum | tunnellati | 977 | 1 038 | 1 115 | 865 | 1 062 |Konsum per capita | kg | 12,9 | 13,7 | 14,7 | 11,4 | 14,0 |Rata ta’ awto-suffiċjenza | % | 167 | 161 | 155 | 204 | 187 |Prezz – kull 100 kg cwe | EUR | 221 | 225 | 226 | 241 | 254 |Fonti: DAFF, Fatstock Marketing Association, Annual Census |cwe – l-ekwivalenti tal-piż tal-karkassa Importazzjonijiet ta’ annimali ħajjin inqalbu għal piż ta’ annimali mejta ta’ 45 kg kull wieħed Il-konverżjonijiet ta’ l-Ewro huma kkalkulati permezz ta’ l-użu tar-rata ta’ skambju fissa ta’ 70p/€ |ANNESS IISKEMI TA’ SUSSIDJU FIL-QOSOR – ISLE OF MANSkema Premium tan-NagħaġDin tħallas l-appoġġ għall-annimali eliġibbli maqtula permezz tal-Pjanta tal-Laħam (abattoir). Il-ħlas ivarja skond il-klassifikazzjoni tal-kwalità tal-karkassa biex iħeġġeġ li l-provvista tirrifletti aħjar il-ħtiġijiet tas-suq. L-appoġġ jikkonsisti minn element fiss li jitħallas ma' kull annimal eliġibbli, u premiun varjabbli li jiġi kkalkulat ta' kull ġimgħa bħala persentaġġ tal-prezz medju tas-suq tar-Renju Unit.Skema għan-Nagħaġ li jgħixu fuq l-GħoljietTħallas l-appoġġ għal numru speċifiku ta’ nagħaġ (nisà) li jrabbu taħt kundizzjonijiet naturali fuq art ta’ l-għoljiet approvata.. Dan huwa maħsub biex itejjeb l-inċidenza tal-mergħa fil-ġestjoni ta’ l-ambjent prezzjuz fuq livell għoli mimli bl-anki, permezz ta’ kontroll bir-reqqa tad-densità tal-bhejjem tal-mergħa, li għandhom jibqgħu taħt in-nagħaġa waħda għal kull żewġ ettari (0.8 ha).L-Iskema Premium taċ-ĊangaDin l-iskema tipprovdi appoġġ għal baqar li jipproduċu u jrabbu għoġġiela taċ-ċanga adattata għat-trobbija għall-produzzjoni taċ-ċanga. L-għan ta’ l-Iskema huwa li tħeġġeġ il-produzzjoni ta’ l-għoġġiela adattati għat-trobbija għall-produzzjoni taċ-ċanga u teskludi r-razez maħsuba għall-produzzjoni tal-ħalib. Għandu jitħallas suppliment għall-baqar li jinżammu fuq art marġinali.Skema ta' għajnuna għall-produzzjoni taċ-ċanga għal kull bhimaToffri appoġġ għal bhejjem eliġibbli maqtula permezz tal-Pjanta tal-Laħam. Il-ħlas ivarja skond il-klassifikazzjoni tal-kwalità tal-karkassa u l-karattru staġjunali tal-provvista biex jitħeġġeġ li l-provista tirrifletti aħjar il-ħtiġijiet tas-suq.MEMORANDUM TA’ SPJEGAZZJONIIr-rapport mill-Kummissjoni lill-Kunsill huma mfassal skond l-Artikolu 2 tad-Deċiżjoni tal-Kunsill 82/530/KEE u wara t-talba mill-Gvern ta’ l-Isle of Man biex jestendi d-deroga speċjali għall-importazzjonijiet. L-għan tar-rapport huwa li jevalwa l-impatt tad-deroga ta’ l-importazzjoni fuq is-setturi tal-vitella u tan-nagħaġ fuq l-Isle of Man u jipproponi iktar regolamentazzjoni skond dan.Ir-rapport jipprovdi ħarsa ġenerali lejn l-isfond leġiżlattiv ta’ l-organizzazzjoni tas-suq agrikolu u jevalwa s-sitwazzjoni. Fuq naħa waħda, waqt id-deroga ta’ l-importazzjoni, l-attività fis-settur tan-nagħaġ u tal-baqar issoktat u s-settur għadu sal-lum fergħa importanti ta’ l-ekonomija tal-Gżira. Madankollu, min-naħa l-oħra, l-effiċjenza u l-orjentazzjoni tas-setturi għas-suq jista’ jiġi f'dubju hekk kif is-settur tal-laħam jgħaddi minn tendenzi monopolistiċi li jwasslu għal prezzijiet relattivament għolja għall- konsumatur u baxxi għall-produttur. Hemm il-biżà li dan imur kontra l-iżviluppi tal-PAK u li fit-terminu twil jista’ ma jkunx sostenibbli.Għalhekk, fil-fehma tal-Kummissjoni, ir-reġim speċjali m’għandux jiġi estiż b’mod indefinit. Skond dan, il-Kummissjoni tipproponi li testendi r-reġim attwali temporanju u speċjali għall-importazzjoni għall-aħħar darba sal-31 ta’ Diċembru 2010 sabiex tħalli li jkun hemm strutturar mill-ġdid b’mod ordnat ta’ l-industrija tal-laħam tan-nagħaġ u taċ-ċanga.Proposta għalDEĊIŻJONI TAL-KUNSILLdwar l-estensjoni l-perjodu ta’ l-applikazzjoni tad-Deċiżjoni 82/530/KEE li tawtorizza r-Renju Unit biex jippermetti l-awtoritajiet ta’ l-Isle of Man biex japplikaw sistema ta’ liċenzji speċjali għall-importazzjoni għal-laħam tan-nagħaġ, iċ-ċanga u l-vitellaIL-KUNSILL TA’ L-UNJONI EWROPEA,Wara li kkunsidra l-opinjoni tal-Parlament Ewropew,Wara li kkunsidra l-Protokoll 3 għall-Att ta’ l-Adeżjoni ta’ l-1972, u b’mod partikolari l-Artikolu 1 u t-tieni subparagrafu ta’ l-Artikolu 5 tiegħu,Wara li kkunsidra l-proposta tal-Kummissjoni,Billi:1.  Ir-regoli tal-Komunità dwar il-kummerċ ma’ l-pajjiżi terzi fi prodotti agrikoli suġġetti għall-organizzazzjoni komuni tas-suq japplikaw għall-Isle of Man skond l-Artikolu 1(2) tal-Protokoll 3 ta’ l-Att ta’ l-Adeżjoni u skond ir-Regolament tal-Kunsill (KEE) Nru 706/73 dwar l-arranġamenti Komunitarji applikabbli għaċ-Channel Islands u l-Isle of Man għall-kummerċ fil-prodotti agrikoli[5].2.  Il-produzzjoni tal-bhejjem hija attività tradizzjonali fl-Isle of Man u għandha rwol ewlieni fl-agrikoltura tal-Gżira.3.  Fil-kuntest ta’ l-arranġamenti tal-kummerċ ma' ċerti pajjiżi terzi skond l-organizzazzjoni komuni tas-suq applikabbli għall-Isle of Man, suġġett għad-dispożizzjonijiet Komunitarji li ggvernaw il-relazzjoni bejn il-Gżira u l-Komunità, kien jaqbel li l-awtoritajiet tal-Gżira jitħallew japplikaw ċerti miżuri sabiex jipproteġu l-produzzjoni tagħha u l-ħidma tas-sistema agrikola ta’ appoġġ tagħha stess.4.  Għalhekk, id-Deċiżjoni tal-Kunsill 82/530/KEE[6] tawtorizza lir-Renju Unit biex iħalli l-Gvern ta’ l-Isle of Man japplika sistema ta’ liċenzji speċjali għall-importazzjonijiet tal-laħam tan-nagħaġ u ċ-ċanga u l-vitella li joriġinaw fil-pajjiżi terzi u fl-Istati Membri tal-Komunità, mingħajr preġudizzju għall-miżuri dwar il-kummerċ mal-pajjiżi terzi previsti bir-Regolamenti tal-Kunsill (KE) Nru 1254/1999 dwar l-organizzazzjoni komuni tal-kummerċ fiċ-ċanga u l-vitella[7] u r-Regolament tal-Kunsill (KE) Nru 2529/2001 dwar l-organizzazzjoni komuni tas-suq fil-laħam tan-nagħaġ u tal-mogħoż[8]. Din l-awtorizzazzjoni ngħatat għal perjodu li jiskadi fil-31 ta’ Diċembru 2005.5.  Waqt l-applikazzjoni tas-sistema, l-attività fis-settur tan-nagħaġ u l-baqar fl-Isle of Man issoktat. Madankollu, il-Kummissjoni rraportat lill-Kunsill li l-problemi strutturali fis-settur jistgħu ixekklu s-sostennibilità fit-terminu twil tal-produzzjoni tal-bhejjem fuq il-Gżira. Għalhekk, ir-reġim attwali sejjer jittawwal għall-aħħar darba biex jippermetti r-ristrutturar ta’ l-industrija tal-laħam tan-nagħaġ u ċ-ċanga fl-Isle of Man.6.  Sabiex tiġi prevista l-applikazzjoni kontinwa tas-sistema wara l-31 ta’ Diċembru 2005, id-data ta’ l-applikazzjoni ta’ din id-Deċiżjoni għandha tiġi ffissata għall-1 ta’ Jannar 2006.7.  Id-Deċiżjoni 82/530/KE għandha għalhekk tiġi emendata kif jixraq.ADOTTA DIN ID-DEĊIŻJONI:Artikolu 1L-Artikolu 2 tad-Deċiżjoni 82/530/KEE b'dan hija sostitwita b’ li ġej:“Din id-Deċiżjoni sejra tapplika sal-31 ta’ Diċembru 2010.”Artikolu 2“Din id-Deċiżjoni sejra tapplika sa’ l-1 ta’ Jannar 2006.”Artikolu 3Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.Magħmula fi Brussell,Għall-KunsillIl-PresidentDIKJARAZZJONI FINANZJARJA |1. | LINJI TAL-BAĠIT: Art. 05 02 14 Laħam tan-nagħaġ u tal-mogħoż Kapitlu 10 – Dazji Agrikoli | APPROPRIJAZZJONIJIET: pm. (PDB2006) 763.5 miljun EUR |2. | TITOLU: Proposta għal Deċiżjoni tal-Kunsill biex jiġi estiż il-perjodu ta’ l-applikazzjoni tad-Deċiżjoni 82/530/KEE li tawtorizza r-Renju Unit li jippermetti l-awtoritajiet ta’ l-Isle of Man biex japplikaw sistema ta’ liċenzji speċjali għall-importazzjoni għal-laħam tan-nagħaġ, ċ-ċanga u l-vitella |3. | BAŻI LEGALI: Il-Protokoll 3 għall-Att ta’ l-Adeżjoni ta’ l-1972, u b’mod partikolari l-Artikolu 1 u t-tieni subparagrafu ta’ l-Artikolu 5 Ir-Regolament tal-Kunsill (KE) Nru. 706/73 tat-12 ta’ Marzu 1973 dwar l-arranġamenti tal-Komunità applikabbli għaċ-Channel Islands u l-Isle of Man għan-negozju fi prodotti agrikoli |4. | GĦANIJIET: Din id-deċiżjoni tipproponi li testendi (mingħajr bidliet) l-awtorizzazzjoni għar-Renju Unit biex jippermetti s-sistema ta’ liċenzji speċjali għall-importazzjoni għal-laħam tan-nagħaġ, iċ-ċanga u l-vitella importati ġewwa l-Isle of Man mir-Renju Unit jew minn pajjiżi terzi. L-awtorizzazzjoni hija proposta biex tapplika sal-31 ta’ Diċembru 2010. |5. | IMPLIKAZZJONIJIET FINANZJARJI | PERJODU TA’ 12-IL XAHAR (miljun EUR) | IS-SENA FINANZJARJA KURRENTI 2005 (miljun EUR ) | IS-SENA FINANZJARJA SEGWENTI 2006 (miljun EUR ) |5.0 | IN-NEFQA – LI TAQA’ TAĦT IL-BAĠIT TAL-KE (ĦLAS LURA/INTERVENTI) – AWTORITAJIET NAZZJONALI – OĦRAJN | – | – | – |5.1 | DĦUL – RIŻORSI PROPRJI TAL-KE (IMPOSTI/DAZJI DOGANALI) – NAZZJONALI | – | – | – |2007 | 2008 | 2009 | 2010 |5.0.1 | NEFQA STMATA | – | – | – | – |5.1.1 | DĦUL STMAT | – | – | – | – |5.2 | METODU TA’ KALKOLU: |6.0 | IL-PROĠETT JISTA' JIĠI FFINANZJAT MILL-APPROPRIJAZZJONIJIET MDAĦĦLA FIL-KAPITOLU RILEVANTI TAL-BAĠIT ATTWALI? | N.A. |6.1 | IL-BAĠIT JISTA’ JIĠI FFINANZJAT BI TRASFERIMENT BEJN IL-KAPITOLI TAL-BAĠIT ATTWALI? | N.A. |6.2 | JINĦTIEĠ BAĠIT SUPPLIMENTARI? | IVA LE |6.3 | JINĦTIEĠ LI L-APPROPRIJAZZJONIJIET JIDDAĦĦLU FIL-BAĠITS LI JMISS? | IVA LE |OSSERVAZZJONIJIET: Il-miżura mhu se jkollha l-ebda influwenza finanzjarja la fuq l-infiq tal-baġit u lanqas fuq id-dħul tal-baġit. |[1] Id-Deċiżjoni tal-Kunsill 82/530/KEE tad-19 ta' Lulju 1982 li tawtorizza r-Renju Unit li tippermetti l-awtoritajiet ta’ l-Isle of Man biex japplikaw sistema ta’ liċenzji speċjali għall-importazzjoni għal-laħam tan-nagħaġ u ċ-ċanga u l-vitella (ĠU L 234, 9.8.1982, p. 7).[2] ĠU L 73 tas- 27.3.1972 , p. 1.[3] ĠU L 68, 15.3.1973, p. 1. Ir-Regolament kif emendat l-aħħar bir-Regolament (KE) Nru 1174/86 (ĠU L 167, ta' l-24.4.1986, p. 1)[4] Id-Deċiżjoni tal-Kunsill 2000/665/KE tat-23 ta’ Ottubru 2000 testendi l-perjodu ta’ l-applikazzjoni tad-Deċiżjoni 82/530/KEE li tawtorizza r-Renju Unit li tippermetti l-awtoritajiet ta’ l-Isle of Man biex japplikaw sistema ta’ liċenzji speċjali għall-importazzjoni għal-laħam tan-nagħaġ, taċ-ċanga u tal-vitella (ĠU L 278, 31.10.2000, p. 25).[5] ĠU L 68, 15.3.1973, p. 1. Ir-Regolament kif emendat l-aħħar bir-Regolament (KE) Nru 1174/86 (ĠU L 167, ta' l-24.4.1986, p. 1)[6] ĠU L 234, tad-9.8.1982, p. 7. Direttiva kif emendata l-aħħar bid-Deċiżjoni 2000/665/KE (ĠU L 278, 31.10.2000, p 25).[7] ĠU L 160, tas-26.6.1999, p. 21. Regolament kif l-aħħar emendat bir-Regolament tal-Kunsill (KE) Nru 1782/2003 (ĠU L 270, 21.10.2003, p. 1).[8] ĠU L 341, tat-22.12.2001, p 3. Regolament kif l-aħħar emendat bir-Regolament tal-Kunsill (KE) Nru 1782/2003 (ĠU L 270, 21.10.2003, p. 1).


               IL-KUMMISSJONI EWROPEA
            Brussell, 17.6.2016
            COM(2016) 400 final
            2016/0186(COD)
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            li temenda d-Deċiżjoni Nru 445/2014/UE li tistabbilixxi azzjoni tal-Unjoni għall-Kapitali Ewropej tal-Kultura għas-snin 2020 sal-2033
            (Test b’relevanza għaż-ŻEE)

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

                  Fil-każ tat-titli minn 2020 sa 2033, l-azzjoni "Kapitali Ewropej tal-Kultura" (ECOC) hija rregolata mid-Deċiżjoni Nru 445/2014/UE
                     1
                  . Fl-Anness tagħha, id-Deċiżjoni fiha lista kronoloġika li tagħti indikazzjoni ta' meta kull Stat Membru huwa intitolat li jospita l-azzjoni (żewġ Stati Membri kull sena). Il-kompetizzjonijiet għall-għoti tat-titlu tal-Kapitali Ewropea tal-Kultura jibdew sitt snin qabel is-sena tat-titlu bil-pubblikazzjoni tas-sejħiet għall-applikazzjonijiet mill-awtorità nazzjonali rilevanti.

                  Id-differenza bejn din id-Deċiżjoni Nru 445/2014/UE u d-Deċiżjoni preċedenti, id-Deċiżjoni Nru 1622/2006/KE
                     2
                   hija li d-Deċiżjoni Nru 445/2014/UE twessa' l-azzjoni biex jistgħu jieħdu sehem il-pajjiżi kandidati u l-pajjiżi li huma kandidati potenzjali għas-sħubija mal-UE, sakemm dawn jieħdu sehem fil-Programm Ewropa Kreattiva jew fi programmi sussegwenti tal-Unjoni li jappoġġaw il-kultura fid-data tal-pubblikazzjoni tas-sejħa għall-applikazzjonijiet. B'hekk, kull tliet snin, li jibdew mill-2021 (jiġifieri fl-2021, fl-2024, fl-2027, fl-2030 u fl-2033), jistgħu jieħdu t-titlu bliet ta' pajjiżi kandidati jew ta' pajjiżi li huma kandidati potenzjali. Dawn il-kompetizzjonijiet ukoll jibdew mhux aktar tard minn sitt snin qabel is-sena tat-titlu, bil-pubblikazzjoni mill-Kummissjoni ta' sejħa għall-applikazzjonijiet.

                  Iżda d-Deċiżjoni Nru 445/2014/UE ma tinkludix pajjiżi membri tal-Assoċjazzjoni Ewropea tal-Kummerċ Ħieles, li huma partijiet fil-Ftehim dwar iż-Żona Ekonomika Ewropea ("il-pajjiżi tal-EFTA/ŻEE") (in-Norveġja, l-Iżlanda u l-Liechtenstein). Għaldaqstant mhuwiex possibbli li l-bliet ta' dawn il-pajjiżi jieħdu t-titlu tal-ECOC tul il-perjodu tal-2020 sal-2033.

                  Biex jissaħħu r-rabtiet kulturali bejn l-Unjoni Ewropea u l-pajjiżi tal-EFTA/ŻEE, ġie propost li d-Deċiżjoni Nru 445/2014/UE tiġi emendata biex il-pajjiżi tal-EFTA/ŻEE jkunu jistgħu jipparteċipaw fil-Programm Ewropa Kreattiva jew fil-programmi sussegwenti tal-Unjoni li jappoġġaw il-kultura, ħalli japplikaw għat-titlu tal-ECOC.

                  Dan ikun jaqbel mal-paragrafu 3 tal-Artikolu 167 tat-Trattat dwar il-Funzjonament tal-Unjoni Ewropea, fejn jgħid li "L-Unjoni u l-Istati Membri għandhom jikkultivaw il-koperazzjoni ma' pajjiżi terzi […] fil-qasam tal-kultura […]".

                  Barra minn hekk, l-inklużjoni tal-pajjiżi tal-EFTA/ŻEE tkun taqbel ukoll mal-Artikolu 81 tal-Ftehim dwar iż-Żona Ekonomika Ewropea u l-Artikolu 13 tal-Protokoll 31 tiegħu dwar il-kooperazzjoni f'oqsma partikolari barra l-erba' libertajiet.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               Din il-proposta temenda d-Deċiżjoni Nru 445/2014/UE li tistabbilixxi azzjoni tal-Unjoni għall-Kapitali Ewropej tal-Kultura għas-snin 2020 sal-2033 u li għaldaqstant għandha l-istess bażi legali, l-Artikolu 167(5) tat-TFUE.

               •Is-sussidjarjetà

               Billi d-Deċiżjoni Nru 445/2014 hija att legali tal-Unjoni, tista’ tiġi emendata biss permezz ta’ att legali ekwivalenti. L-Istati Membri ma jistgħux jaġixxu individwalment.

               •Il-proporzjonalità

                  Ara aktar ’il fuq; Mhemmx għażliet oħra għall-azzjoni ECOC għall-bliet fil-pajjiżi tal-EFTA/ŻEE.

               •L-għażla tal-istrument

               Ara aktar ’il fuq; l-istrument propost: Deċiżjoni.

               •Konsultazzjoni pubblika

               Waqt li kienet qiegħda tħejji l-proposta tagħha dwar Deċiżjoni dwar l-azzjoni ECOC għat-titli ta' bejn l-2020 u l-2033, il-Kummissjoni organizzat konsultazzjoni pubblika bejn is-27/10/10 u t-12/01/11, u waslulha 212-il tweġiba. Mistoqsija fost l-oħrajn kienet dwar il-possibbiltà li tinfetaħ l-azzjoni ECOC għal pajjiżi li mhumiex Stati Membri tal-UE
                  3
               . Din l-idea qanqlet opinjonijiet differenti, u dak iż-żmien il-Kummissjoni ddeċidiet li tipproponi ftuħ parzjali għall-pajjiżi li mhumiex Stati Membri tal-UE billi tillimita din l-opportunità għal dawk il-pajjiżi li kienu qed jippruvaw isiru membri sħaħ tal-Unjoni.

               Il-Kummissjoni hija tal-fehma li ma hemmx bżonn ta' aktar konsultazzjoni, billi l-proposta li ssir Deċiżjoni ġdida għandha biss l-għan li twessa' (kemmxejn) l-aċċess għall-azzjoni tal-ECOC biex ikunu jistgħu jieħdu sehem il-pajjiżi tal-EFTA/ŻEE.

               3.L-IMPLIKAZZJONIJIET BAĠITARJI

               Kif kien diġà l-każ skont id-Deċiżjoni Nru 445/2014/UE, il-proposta tal-Kummissjoni ma għandhiex implikazzjoni baġitarja diretta, billi l-Premju Melina Mercouri u l-ispejjeż tal-bord tal-esperti magħżulin mill-istituzzjonijiet u l-korpi tal-Unjoni jitħallsu mir-riżorsi eżistenti tal-programm Ewropa Kreattiva fil-qafas finanzjarju għall-2014 sal-2020, jew jitħallsu minn programmi sossegwenti tal-Unjoni li jappoġġaw il-kultura fis-snin ta' wara l-2020. Barra minn hekk, il-proposta mhijiex se tagħti lok li jkun hemm żieda ta' Kapitali Ewropej tal-Kultura għall-perjodu 2020 sa 2033 billi l-bliet tal-pajjiżi tal-EFTA/ŻEE se jikkompetu ma' bliet tal-pajjiżi kandidati jew kandidati potenzjali li diġà kienu qed jieħdu sehem fil-kompetizzjoni.

               4.ELEMENTI OĦRA

               Fil-proposta tagħha, il-Kummissjoni tipproponi:

               Li l-azzjoni tal-ECOC tinfetaħ biex ikunu jistgħu jieħdu sehem bliet mill-pajjiżi tal-EFTA/ŻEE sakemm dawn il-pajjiżi jieħdu sehem fil-Programm Ewropa Kreattiva jew fil-programmi sussegwenti tal-Unjoni li jappoġġaw il-kultura fid-data tal-pubblikazzjoni tas-sejħa għall-applikazzjonijiet;

               Għal dan l-għan, li l-kompetizzjoni għall-bliet ta' pajjiżi kandidati/kandidati potenzjali tinfetaħ ukoll għall-bliet tal-pajjiżi tal-EFTA/ŻEE;

               Li jkun hemm titlu tal-ECOC f'belt ta' pajjiż kandidat/kandidat potenzjali jew ta' pajjiż tal-EFTA/ŻEE fl-2028 minflok fl-2027, biex dawn il-pajjiżi jkunu jistgħu jinnegozjaw il-parteċipazzjoni tagħhom fil-programm tal-Unjoni li jappoġġa l-kultura li jkun se jsir wara l-Ewropa Kreattiva tal-perjodu 2021 sa 2027, qabel ma tippubblika s-sejħa rilevanti għall-applikazzjonijiet il-Kummissjoni, mhux aktar tard minn sitt snin qabel is-sena tat-titlu;

               Li tbiddel il-kalendarju fl-Anness tad-Deċiżjoni Nru 445/2014/UE skont dan.

               2016/0186 (COD)

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               li temenda d-Deċiżjoni Nru 445/2014/UE li tistabbilixxi azzjoni tal-Unjoni għall-Kapitali Ewropej tal-Kultura għas-snin 2020 sal-2033

               (Test b’relevanza għaż-ŻEE)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea u, b’mod partikolari, l-Artikolu 167(5) tiegħu,

               Wara li kkunsidraw il-proposta tal-Kummissjoni Ewropea,

               Wara li l-abbozz tal-att leġiżlattiv intbagħat lill-parlamenti nazzjonali,

               Wara li kkunsidraw l-opinjoni tal-Kumitat tar-Reġjuni
                  4
               ,

               Filwaqt li jaġixxu skont il-proċedura ordinarja leġiżlattiva,

               Billi:

               (1)Id-Deċiżjoni Nru 445/2014.UE tal-Parlament Ewropew u tal-Kunsill
                  5
                għandha l-għan li tipproteġi u tippromwovi d-diversità tal-kulturi li jeżistu fl-Ewropa u li tenfasizza l-karatteristiki komuni ta' bejniethom filwaqt li tħeġġeġ is-sens taċ-ċittadini li jħossu li jiffurmaw parti minn żona kulturali komuni. Dik id-Deċiżjoni għandha wkoll l-għan li trawwem il-kontribut tal-kultura għall-iżvilupp fit-tul tal-bliet skont l-istrateġiji u l-prijoritajiet rispettivi tagħhom.

               (2)L-Artikolu 3 tad-Deċiżjoni Nru 445/2014/UE jistipula li jkollhom aċċess għall-azzjoni tal-Unjoni "Kapitali Ewropea tal-Kultura" biss il-bliet tal-Istati Membri, ta' pajjiżi kandidati u ta' pajjiżi kandidati potenzjali, jew bliet ta' pajjiżi li jidħlu fl-Unjoni fiċ-ċirkostanzi stabbiliti fl-Artikolu 3(5) ta' dik id-Deċiżjoni.

               (3)L-azzjoni tal-Unjoni għandha tkun miftuħa wkoll, bl-istess kundizzjonijiet, għall-bliet ta' pajjiżi membri tal-Assoċjazzjoni Ewropea tal-Kummerċ Ħieles li huma partijiet għall-Ftehim dwar iż-Żona Ekonomika Ewropea ("pajjiżi tal-EFTA/EEA") biex jissaħħu r-rabtiet kulturali bejn dawk il-pajjiżi u l-Unjoni Ewropea, bi qbil mal-Artikolu 81 tal-Ftehim dwar iż-Żona Ekonomika Ewropea.

               (4)Madankollu, matul il-perjodu kopert b'din id-Deċiżjoni, jiġifieri mill-2020 sal-2033, għal raġunijiet ta' ekwità mal-bliet fl-Istati Membri, il-bliet fil-pajjiżi tal-EFTA/ŻEE għandhom jitħallew jikkompetu għat-titlu f'kompetizzjoni waħda biss. Bl-istess mod, kull pajjiż tal-EFTA/ŻEE għandu jingħata t-titlu darba biss tul dak il-perjodu.

               (5)Il-Kapitali Ewropea tal-Kultura għandha tiġi ospitata minn pajjiż kandidat, pajjiż kandidat potenzjali jew pajjiż tal-EFTA/ŻEE fl-2028 minflok fl-2027, biex dawn il-pajjiżi jkunu jistgħu jinnegozjaw il-parteċipazzjoni tagħhom fil-programm tal-Unjoni li jappoġġa l-kultura li jkun se jsir wara l-Ewropa Kreattiva tal-perjodu 2021 sa 2027, qabel ma tiġi ppubblikata s-sejħa rilevanti għall-applikazzjonijiet mhux aktar tard minn sitt snin qabel is-sena tat-titlu.

               (6)Għalhekk, id-Deċiżjoni Nru 445/2014/UE għandha tiġi emendata skont dan,

               ADOTTAW DIN ID-DEĊIŻJONI:

               Artikolu 1

               Id-Deċiżjoni Nru 445/2014/UE hija emendata kif ġej:

               (1) L-Artikolu 3 huwa emendat kif ġej:

               (a) il-paragrafu 2 huwa sostitwit b’dan li ġej:

               “2. L-għadd ta' bliet detenturi tat-titlu f'sena partikolari (“is-sena tat-titlu”) ma għandux ikun aktar minn tlieta.

               It-titlu għandu jingħata kull sena lil mhux iktar minn belt waħda f'kull wieħed miż-żewġ Stati Membri li jidhru fil-kalendarju li jinsab fl-Anness (“il-kalendarju”) u, fis-snin rilevanti, lil belt waħda f'pajjiż kandidat jew f'pajjiż kandidat potenzjali, jew lil belt waħda f'pajjiż li jaderixxi mal-Unjoni fiċ-ċirkostanzi li jinsabu fil-paragrafu 5.";

               (b) il-paragrafu 4 huwa sostitwit b’dan li ġej:

               “4. Il-bliet fil-pajjiżi kandidati u l-kandidati potenzjali li jipparteċipaw fil-Programm Ewropa Kreattiva jew fil-programmi sussegwenti tal-Unjoni li jappoġġaw il-kultura fid-data tal-pubblikazzjoni tas-sejħa għall-applikazzjonijiet imsemmija fl-Artikolu 10(2) jistgħu japplikaw għat-titlu għal sena waħda fil-qafas ta' kompetizzjoni miftuħa organizzata kull tielet sena skont il-kalendarju.

               Il-bliet fil-pajjiżi kandidati u l-kandidati potenzjali għandhom ikunu jistgħu jipparteċipaw biss f'kompetizzjoni waħda matul il-perjodu mill-2020 sal-2033.

               Kull pajjiż kandidat jew kandidat potenzjali għandu jkun jista' jospita t-titlu darba biss matul il-perjodu mill-2020 sal-2033.";

               (2) L-Artikolu 10 huwa emendat kif ġej:

               (a) It-Titolu jinbidel b'dan li ġej:

               "L-għażla minn qabel u l-għażla f'pajjiżi tal-EFTA/ŻEE, f'pajjiżi kandidati jew f'pajjiżi kandidati potenzjali";

               (b) il-paragrafu 1 huwa sostitwit b’dan li ġej:

               “1. Il-Kummissjoni għandha tkun responsabbli mill-organizzazzjoni tal-kompetizzjoni bejn il-bliet fil-pajjiżi tal-EFTA/ŻEE, fil-pajjiżi kandidati u fil-pajjiżi kandidati potenzjali.";

               (c) fil-paragrafu 6, l-ewwel sottoparagrafu jinbidel b'dan li ġej:

               “6. Il-bord għandu joħroġ rapport tal-għażla dwar l-applikazzjonijiet tal-bliet kandidati fil-lista mqassra flimkien ma' rakkomandazzjoni għan-nomina ta' mhux aktar minn belt waħda f'pajjiż tal-EFTA/ŻEE, f'pajjiż kandidat jew f'pajjiż kandidat potenzjali wieħed.";

               (3) Fl-Artikolu 11, il-paragrafu 2 huwa sostitwit b’dan li ġej:

               “2. Fil-każ ta' pajjiżi tal-EFTA/ŻEE, ta' pajjiżi kandidati u ta' pajjiżi kandidati potenzjali, il-Kummissjoni għandha tinnomina belt waħda biex iżżomm it-titlu fis-snin rilevanti, abbażi tar-rakkomandazzjonijiet fir-rapport tal-għażla tal-bord, u għandha tavża, mhux aktar tard minn erba' snin qabel is-sena tat-titlu, lill-Parlament Ewropew, lill-Kunsill u lill-Kumitat tar-Reġjuni b'dik in-nomina.";

               (4) L-Artikolu 13 huwa emendat kif ġej:

               (a) fil-paragrafu 2, it-tieni sottoparagrafu huwa sostitwit b’dan li ġej:

               "L-Istat Membru jew il-pajjiż tal-EFTA/ŻEE, jew il-pajjiż kandidat jew kandidat potenzjali kkonċernat jista' jinnomina osservatur biex jattendi dawk il-laqgħat.";

               (b) fil-paragrafu 3, it-tieni sottoparagrafu għandu jiġi sostitwit b'dan li ġej:

               "Il-bord għandu jibgħat ir-rapporti ta' monitoraġġ lill-Kummissjoni, kif ukoll lill-bliet nominati u lill-Istat Membru jew lill-pajjiż tal-EFTA/ŻEE jew lill-pajjiż kandidat jew lill-pajjiż kandidat potenzjali kkonċernat.";

               (5) L-Anness jinbidel bit-test fl-Anness ta' din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  Id-Deċiżjoni Nru 445/2014/UE tal-Parlament Ewropew u tal-Kunsill tas-16 ta' April 2014 li tistabbilixxi azzjoni tal-Unjoni għall-Kapitali Ewropej tal-Kultura għas-snin 2020 sal-2033 u li tħassar id-Deċiżjoni Nru 1622/2006/KE (ĠU L 132, 3.5.2014, p.1).

                     (2)
                  Id-Deċiżjoni Nru 1622/2006/KE tal-Parlament Ewropew u tal-Kunsill tal-24 ta' Ottubru 2006 li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin mill-2007 sal-2019 (ĠU L 304, 3.11.2006, p. 1).

                     (3)
                  Analiżi tar-riżultati ta' din il-konsultazzjoni:

                     http://ec.europa.eu/programmes/creative-europe/actions/documents/ecoc/consultation-analysis-results_en.pdf

                     (4)
                  ĠU C , , p. .

                     (5)
                  Id-Deċiżjoni Nru 445/2014/UE tal-Parlament Ewropew u tal-Kunsill tas-16 ta' April 2014 li tistabbilixxi azzjoni tal-Unjoni għall-Kapitali Ewropej tal-Kultura għas-snin 2020 sal-2033 u li tħassar id-Deċiżjoni Nru 1622/2006/KE (ĠU L 132, 3.5. 2014, p.1)

    ---documentbreak---

               IL-KUMMISSJONI EWROPEA
            Brussell, 17.6.2016
            COM(2016) 400 final
            ANNESS
            Proposta għal DEĊIŻJONI TAL-PARLAMENT EWROPEW U TAL-KUNSILL li temenda d-Deċiżjoni Nru 445/2014/UE li tistabbilixxi azzjoni tal-Unjoni għall-Kapitali Ewropej tal-Kultura għas-snin 2020 sal-2033

               ANNESS

               Proposta għal DEĊIŻJONI TAL-PARLAMENT EWROPEW U TAL-KUNSILL li temenda d-Deċiżjoni Nru 445/2014/UE li tistabbilixxi azzjoni tal-Unjoni għall-Kapitali Ewropej tal-Kultura għas-snin 2020 sal-2033

               SKEDA

                        2020

                        Il-Kroazja

                        L-Irlanda

                        2021

                        Ir-Rumanija

                        Il-Greċja

                        Pajjiż kandidat jew pajjiż kandidat potenzjali

                        2022

                        Il-Litwanja

                        Il-Lussemburgu

                        2023

                        L-Ungerija

                        Ir-Renju Unit

                        2024

                        L-Estonja

                        L-Awstrija

                        Pajjiż tal-EFTA/ŻEE, pajjiż kandidat jew pajjiż kandidat potenzjali
                           1

                        2025

                        Is-Slovenja

                        Il-Ġermanja

                        2026

                        Is-Slovakkja

                        Il-Finlandja

                        2027

                        Il-Latvja

                        Il-Portugall

                        2028

                        Ir-Repubblika Ċeka

                        Franza

                        Pajjiż tal-EFTA/ŻEE, pajjiż kandidat jew pajjiż kandidat potenzjali

                        2029

                        Il-Polonja

                        L-Iżvezja

                        2030

                        Ċipru

                        Il-Belġju

                        Pajjiż tal-EFTA/ŻEE, pajjiż kandidat jew pajjiż kandidat potenzjali

                        2031

                        Malta

                        Spanja

                        2032

                        Il-Bulgarija

                        Id-Danimarka

                        2033

                        In-Netherlands

                        L-Italja

                        Pajjiż tal-EFTA/ŻEE, pajjiż kandidat jew pajjiż kandidat potenzjali

                     (1)
                  Dejjem jekk din id-Deċiżjoni tidħol fis-seħħ qabel ma tkun waslet biex tiġi ppubblikata s-sejħa għall-applikazzjonijiet tal-kompetizzjoni tal-2024, jiġifieri sitt snin qabel is-sena tat-titlu.


               IL-KUMMISSJONI EWROPEA
            Brussell, 19.2.2016
            COM(2016) 77 final
            2016/0048(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tiġi adottata għan-nom tal-Unjoni Ewropea fl-Organizzazzjoni Marittima Internazzjonali waqt l-40 sessjoni tal-Kumitat ta’ Faċilizzazzjoni, id-69 sessjoni tal-Kumitat tal-Protezzjoni tal-Ambjent tal-Baħar u s-96 sessjoni tal-Kumitat tas-Sigurtà Marittima dwar l-adozzjoni tal-emendi għall-Konvenzjoni ta’ Faċilizzazzjoni MARPOL l-Anness IV, ir-Regolamenti SOLAS II-2/13 u II-2/18, il-Kodiċi ta’ Sistema ta’ Sikurezza kontra n-Nirien u l-Kodiċi ta’ Programm Imtejjeb ta’ Kontroll tal-2011

               MEMORANDUM TA’ SPJEGAZZJONI

               1.INTRODUZZJONI

               Din il-proposta tal-Kummissjoni tikkonċerna l-istabbiliment tal-pożizzjoni tal-Unjoni fl-40 sessjoni tal-Kumitat ta’ Faċilitazzjoni (FAL 40) tal-Organizzazzjoni Marittima Internazzjonali (OMI), id-69 sessjoni tal-Kumitat tal-Protezzjoni tal-Ambjent Marin (MEPC 69) tal-OMI u s-96 sessjoni tal-Kumitat tas-Sigurtà Marittima (MSC 96) tal-OMI fir-rigward tas-6 emendi stabbiliti b’mod individwali fis-subintestaturi li ġejjin.

               1.1Analiżi ġenerali tal-Konvenzjoni ta’ Faċilitazzjoni

               Id-39 sessjoni tal-Kumitat ta’ Faċilitazzjoni (FAL 39) approvat l-emendi għall-Anness tal-Konvenzjoni ta’ Faċilitazzjoni (FAL) bil-għan li jiġu adottati waqt il-FAL 40, wara l-ftehim tal-FAL 35 biex tinbeda reviżjoni komprensiva tal-Konvenzjoni bil-ħsieb li jiġi żgurat li jiġu indirizzati b'mod adegwat il-ħtiġijiet preżenti u emerġenti tal-industrija marittima kif ukoll biex timmordenizza d-dispożizzjonijiet tagħha, waqt li tikkunsidra l-iżviluppi fil-qasam tat-trażmissjoni tal-informazzjoni u d-dejta b’mezzi elettroniċi u l-kunċett ta’ "single window".

               Ta’ interess partikolari għall-UE hemm il-kwistjoni tar-rekwiżit li jiġi inkluż numru tal-viża fejn applikabbli, fuq il-listi tal-Passiġġieri u l-kwistjoni tas-sodisfazzjoni tal-formalitajiet ta’ rapportar f’format elettroniku.

               Għad hemm ċerti differenzi bejn il-Konvezjoni FAL u l-liġi tal-UE fir-rigward tal-Istandard 2.6.1 (rigward id-dejta meħtieġa mill-awtoritajiet pubbliċi biex tkun inkluża fil-lista tal-Ekwipaġġ), Standard 2.23, Standard 3.10, Standard 3.10.2, Standard 3.45 u l-Prattika Rakkomandata 3.21. Skont l-Artikolu VIII tal-Konvenzjoni FAL, tali differenzi għandhom jiġu nnotifikati lis-Segretarju Generali tal-OMI mill-Gvernijiet kontraenti.

               Dawn il-bidliet għall-Konvenzjoni ta' Faċilitazzjoni huma stabbiliti fl-Anness 1 tar-rapport tal-FAL 39 (FAL 39/16). Il-paragrafu 4.43 tar-rapport tal-FAL 39 jindika li l-bidliet sejrin jiġu adottati fil-FAL 40.

               1.2Emendi għar-Regolamenti 1 u 11 tal-Anness IV ta’ MARPOL rigward ir-rekwiżiti taż-Żona Speċjali

               It-68 sessjoni tal-Kumitat tal-Protezzjoni tal-Ambjent tal-Baħar (MEPC 68) ikkunsidrat jekk waslux biżżejjed notifiki dwar id-disponibilità ta’ faċilitajiet tal-akkoljenza tal-port, skont ir-Regolament 13 tal-Anness IV tal-MARPOL, biex jippermettu li jiġu implimentati d-dispożizzjonijiet taż-Żona Speċjali tal-Baħar Baltiku, kif ukoll biex tiġi ddefinita ż-żona li għaliha jista' jkollhom effett id-dispożizzjonijiet għal Żona Speċjali, waqt li kkunsidrat li n-notifika ġiet ipprovduta biss minn tmienja mid-disa’ Stati Baltiċi.

               Ġie miftiehem li ġew riċevuti biżżejjed notifiki u li għalhekk jistgħu jiġu stabbiliti dati effettivi għad-dħul fis-seħħ taż-Żona Speċjali kif definiti fid-dokument MEPC 68/10/2. Ġie stabbilit li d-definizzjoni proposta taż-żona kienet differenti minn dik definita fl-Anness IV tal-MARPOL u li jkun hemm bżonn ta’ emenda fl-Anness IV ta’ MARPOL biex id-definizzjoni l-ġdida ta’ Żona Speċjali kif definita fid-dokument MEPC 68/10/2 tidħol fis-seħħ.

               Dawn l-emendi għar-Regolamenti 1 u 11 tal-Anness IV ta’ MARPOL, huma stabbiliti fl-Anness tad-dokument MEPC 69/3/3, bil-għan li jiġu adottati waqt l-MEPC 69, kif indikat fil-paragrafu 10.22 tar-rapport tal-MEPC 68 (MEPC 68/21). L-emendi ġew iċċirkolati mis-Segretarjat tal-OMI permezz tal-Ittra Ċirkolari Nru 3591 tas-7 ta’ Ottubru 2015 skont Artikolu 16 tal-MARPOL inkluż abbozz ta’ riżoluzzjoni tal-MEPC biex jiġu adottati.

               1.3Emendi għar-Regolament SOLAS II-2/13

               L-MSC 95 approva l-abbozz ta’ emendi għar-Regolament SOLAS II-2/13 li se jistabbilixxi r-rekwiżiti għall-evalwazzjoni ta’ rotot għall-evakwazzjoni permezz ta’ analiżi tal-evakwazzjoni kmieni fil-proċess tad-disinn, li se japplikaw għal vapuri ro-ro ġodda u vapuri tal-passiġġieri oħrajn li jġorru iktar minn 36 passiġġier. L-analiżi għandha tintuża biex tiġi identifikata u eliminata, sakemm ikun prattikabbli, il-konġestjoni li tista’ tiżviluppa waqt l-abbandun, minħabba l-moviment normali tal-passiġġieri u l-ekwipaġġ tul rotot għall-evakwazzjoni, inkluż il-possibilità li l-ekwipaġġ jista’ jkollu bżonn jiċċaqlaq tul dawn ir-rotot f’direzzjoni opposta għall-moviment tal-passiġġieri. Barra dan, l-analiżi għandha tintuża biex jintwera li l-arranġamenti għall-evakwazzjoni huma flessibbli biżżejjed biex jipprovdu l-possibilità li ċerti rotot għall-evakwazzjoni, stazzjonijiet tal-assemblaġġ, stazzjonijiet tal-imbarkazzjoni jew opri tal-baħar tas-salvataġġ jistgħu ma jkunux disponibbli minħabba emerġenza.

               Dawn il-bidliet huma stabbiliti fl-Anness 14 tal-MSC 95/22/add 2. Il-paragrafu 10.19 tar-rapport tal-MSC 95 (MSD 95/22) jindika li l-bidliet se jiġu adottati fl-MSC 96.

               1.4 Emendi għar-Regolament SOLAS II-2/18 li jikkonċernaw żoni għall-inżul ta' ħelikopter fuq vapuri tal-passiġġieri ro-ro għal vapuri ġodda flimkien mal-Kapitolu 17 il-ġdid fil-Kodiċi ta’ Sistemi ta’ Sikurezza kontra n-Nirien.

               Il-Kapitolu II-2/18 tas-SOLAS fih ir-rekwiżiti għall-faċilitajiet għal ħelikopter. Dawn l-emendi għall-Konvenzjoni SOLAS għandhom l-għan li jintroduċu Ċirkolari tal-OMI MSC.1/Circ.1431 – Linji Gwida għall-approvazzjoni ta’ apparati tat-tifi tan-nar bir-ragħwa f’faċilità għall-ħelikopter – mit-22 ta’ Ġunju 2012, biex tagħmel id-dispożizzjonijiet tagħha mandatorji. Għalhekk, is-sistema ta’ applikazzjoni bir-ragħwa hi meħtieġa biex tkun konformi mal-linji gwida. Dawn l-emendi ġew approvati mit-92 sessjoni tal-Kumitat għas-Sigurtà Marittima (MSC 92), bil-għan li jiġu adottati waqt it-93 sessjoni tiegħu (MSC 93).

               Fir-rigward tal-adozzjoni prevista fl-MSC 93, il-Kunsill adotta d-Deċiżjoni 2014/280/UE tat-8 ta’ Mejju 2013
                  1
               , li tipprevedi pożizzjoni għall-UE biex taqbel mal-adozzjoni tal-emendi għar-Regolament SOLAS II-2/18.

               Madankollu, fl-istadju tal-adozzjoni, l-MSC 93 iddeċida li jirreferi l-abbozz ta' emendi lura għat-tieni (2) sessjoni tas-Sotto-Kumitat tal-OMI għas-Sistemi u l-Apparat tal-Vapuri (SSE 2) għal iktar konsiderazzjoni.

               Wara l-eżitu tal-SSE 2, b’konnessjoni mal-abbozz ta’ emendi għar-regolament SOLAS II-2/18, l-MSC 95 innota li l-SSE 2 kien ipprepara wkoll il-Kapitolu 17il-ġdid għall-Kodiċi tas-Sistemi tas-Sikurezza kontra n-Nirien (il-Kodiċi FSS) rigward it-tagħmir għat-tifi tan-nar bir-ragħwa għal faċilità tal-ħelikopters għall-approvazzjoni, bil-għan li jiġu adottati mill-MSC 96. Minħabba d-deċiżjoni li jiġi ppreparat l-Artikolu 17 il-ġdid għall-Kodiċi FSS, l-SSE 2 talab lill-MSC 95 biex tikkunsidra modifiki konsegwenzjali għall-abbozz ta’ emendi għar-Regolament SOLAS II-2/18, bil-għan li jiġu adottati mill-MSC 96 iktar milli mill-MSC 95, flimkien mal-adozzjoni tal-Kapitolu 17 il-ġdid tal-Kodiċi FSS.

               Għalhekk, l-emendi mmodifikati tar-Regolament SOLAS II-2/18 huma għal darb'oħra inklużi f’din il-proposta għad-Deċiżjoni tal-Kunsill billi dawn se jiġu kkunsidrati iktar fl-MSC 96, bil-għan li jiġu adottati flimkien mal-Kapitolu 17 il-ġdid tal-Kodiċi FSS.

               Dawn il-bidliet għall-emendi għar-regolament SOLAS II-2/18 huma stabbiliti fl-Anness 2 tal-SSE 2/20. Il-paragrafu 12.16 tar-rapport tal-MSC 95 (MSC 95/22) jindika li dawn l-emendi se jiġu adottati fl-MSC 96. Il-Kapitolu 17 il-ġdid għall-Kodiċi tal-FSS huwa stabbilit fil-punt 2 tal-Anness 18 tar-rapport tal-MSC 95 (MSC 95/22/Add. 2). Il-paragrafu 12.15 tar-rapport tal-MSC 95 (ir-rapport MSC 95/22) jindika li l-bidliet se jiġu adottati fl-MSC 96.

               1.5 Il-Kapitolu 8 rivedut tal-Kodiċi tas-Sistemi tas-Sikurezza kontra n-Nirien rigward bexxiexa awtomatiċi, sistemi tad-detezzjoni tan-nar u ta’ allarm f’każ ta’ nar

               Bħala konsegwenza ta’ fallimenti li jseħħu f'sistemi ta' bexxiexi awtomatiċi minħabba akkumulazzjoni jew sadd b'depożiti minerali, l-MSC 95 approva abbozz ta' emendi għall-Kapitolu 8 tal-Kodiċi tas-Sistemi ta’ Sikurezza kontra n-Nirien (il-Kodiċi FSS) li jistabbilixxu li trid tingħata attenzjoni speċjali għall-ispeċifikazzjoni tal-kwalità tal-ilma fornut mill-manifattur tas-sistema biex tippreveni l-korrużjoni interna u s-sadd tal-bexxiexi.

               L-istruzzjonijiet tal-manifatturi għall-ikkummissjonar, l-ispezzjoni u l-manutenzjoni jridu jinkludu l-ispeċifikazzjonijiet għall-kwalità tal-ilma li jrid jintuża tul il-ħajja tas-sistema u l-kwalità tal-ilma trid tiġi mmonitorjata b’mod attiv abbord.

               Dawn l-emendi huma stabbiliti fil-punt 1 tal-Anness 18 tal-MSC 95/22/Add.2. Il-paragrafu 12.11 tar-rapport tal-MSC 95 (ir-rapport MSC 95/22) jindika li l-bidliet se jiġu adottati fl-MSC 96.

               1.6Emendi għall-Kodiċi tal-Programm Imtejjeb ta’ Kontroll (ESP, Enhanced Survey Programme) tal-2011

               L-Iskema ta’ Valutazzjoni tal-Kundizzjoni (CASm Condition Assessment Scheme) tal-OMI tistabbilixxi l-qafas għal spezzjoni intensifikata ta’ vapuri li għandhom iżjed minn 15-il sena. Il-Programm Imtejjeb ta' Spezzjonijiet matul kontrolli ta' Bastimenti ta' Tagħbija bl-Ingrossa u ta' Tankers taż-Żejt jew il-Programm Imtejjeb ta' Stħarriġ (ESP) jispeċifika kif issir din il-valutazzjoni intensifikata. Billi l-CAS tuża l-ESP bħala għodda biex tikseb l-għan tagħha, il-CAS tirreferi għall-ESP bħala għodda biex tagħmel dan. Dawn l-emendi għall-Kodiċi ESP jirrigwardaw l-armonizzazzjoni tal-użu ta’ termini relatati ma’ organizzazzjonijiet rikonoxxuti tul il-Kodiċi.  L-emendi proposti huma ta’ natura editorjali. Għalhekk l-MSC 95 qabel li jitħejja corrigendum għall-Anness 2 tar-rapport tal-MSC 94 (MSC 94/21), bil-għan li jiġu inkorporati l-modifiki msemmija qabel fit-test awtentiku tar-riżoluzzjoni MSC.381(94) dwar l-emendi għall-kodiċi internazzjonali dwar il-Programm Imtejjeb ta’ Spezzjonijiet waqt il-kontrolli ta’ bastimenti ta’ tagħbija bl-ingrossa u tankers taż-żejt, 2011 (il-Kodiċi ESP tal-2011).

               Dawn il-bidliet huma stabbiliti fl-Anness 15 tal-MSC 95/22/Add 2. Para 10.26 tar-rapport tal-MSC 95 (ir-rapport MSC 95/22) jindika li l-bidliet se jiġu adottati fl-MSC 96.

               2.ADOZZJONI TAL-EMENDI TAL-OMI

               2.1Adozzjoni tal-emendi

               L-emendi stabbiliti fil-punti 1.1 – 1.6 hawn fuq ġew approvati waqt id-39 sessjoni tal-Kumitat ta’ Faċilitazzjoni bejn it-22 u s-26 ta’ Settembru 2014, it-68 sessjoni tal-Kumitat għall-Protezzjoni tal-Ambjent tal-Baħar bejn il-11 u l-15 ta’ Mejju 2015 u l-95 sessjoni tal-Kumitat tas-Sigurtà Marittima bejn it-3 u t-12 ta’ Ġunju 2015, u għandhom jiġu sottomessi għall-adozzjoni lill-40 sessjoni tal-Kumitat ta’ Faċilitazzjoni bejn l-4 u t-8 ta’ April 2016, lid-69 sessjoni tal-Kumitat tal-Protezzjoni tal-Ambjent tal-Baħar bejn it-18 u t-22 ta’ April 2016 u lis-96 sessjoni tal-Kumitat tas-Sigurtà Marittima bejn il-11 u l-20 ta’ Mejju 2016.

               2.2Aċċettazzjoni

               Ladarba jkunu approvati u adottati mit-tliet Kumitati, l-emendi stabbiliti fil-punti 1.1 sa 1.6 hawn fuq jiġu kkomunikati għall-aċċettazzjoni lill-Partijiet Kontraenti rispettivi.

               3.LEĠIŻLAZZJONI RELEVANTI TAL-UE U KOMPETENZA TAL-UE

               3.1Reviżjoni ġenerali tal-Konvenzjoni ta’ Faċilitazzjoni

               L-iskop tad-Direttiva 2010/65/UE tal-Parlament Ewropew u tal-Kunsill dwar il-formalitajiet tar-rappurtar għal bastimenti li jaslu fi u/jew jitilqu minn portijiet tal-Istati Membri u li tħassar id-Direttiva 2002/6/KE huwa li l-proċeduri amministrattivi applikati għat-trasport marittimu jiġu ssimplifikati u armonizzati billi tagħmel it-trażmissjoni elettronika ta’ informazzjoni mandatorja u billi tirrazzjonalizza l-formalitajiet tar-rappurtar. Il-formalitajiet tar-rappurtar identifikati fl-Anness tad-Direttiva huma klassfikati fi 3 kategoriji: A) atti legali tal-Unjoni, B) il-formoli u l-formalitajiet FAL skont il-Konvenzjoni FAL u Ċ) formalitajiet oħrajn meħtieġa mil-leġiżlazzjoni nazzjonali. L-użu ta’ formoli FAL fi ħdan l-UE hu evalwat u l-informazzjoni meħtieġa mill-atti legali tal-Unjoni u l-formoli FAL hi mmappjata biex fejn japplika, jiġi żgurat l-użu tal-ispeċifikazzjonijiet elettroniċi tal-formola FAL. L-Artikolu 7 tad-Direttiva jistabbilixxi li l-Istati Membri għandhom jaċċettaw il-formoli FAL għas-sodisfazzjon tal-formalitajiet ta’ rappurtar u wara l-1 ta’ Ġunju 2015, f’format elettroniku biss.

               Ir-rekwiżit li jiġi inkluż numru tal-viża fejn applikabbli fuq il-listi tal-Ekwipaġġ u l-Passiġieri jirriżulta mill-punt 3.1.2 tal-Anness VI tar-Regolament (KE) Nru 562/2006 tal-Parlament Ewropew u tal-Kunsill li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta’ Schengen) (inkluż fil-punt A.2 tal-Anness tad-Direttiva 2010/65/UE).

               Għalhekk, ir-reviżjoni ġenerali tal-Konvenzjoni FAL se taffettwa d-Direttiva 2010/65/UE u r-Regolament (KE) Nru 562/2006.

               3.2 Emendi għar-Regolamenti 1 u 11 tal-Anness IV tal-MARPOL rigward ir-rekwiżiti taż-Żona Speċjali

               Il-kwistjoni tal-eżistenza ta’ port adegwat hi kwistjoni li taqa’ taħt il-kompetenza esklussiva tal-UE skont l-Artikolu 4 tad-Direttiva 2000/59/KE tal-Parlament Ewropew u tal-Kunsill dwar il-faċilitajiet tal-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija. L-impenn li jiġu pprovduti faċilitajiet tal-akkoljenza fil-portijiet hu konformi mal-Artikolu 12bis tar-Riżoluzzjoni MEPC.200(62) jaffettwa l-ambitu trattat f’dik id-Direttiva. Jekk jiġu adottati mill-OMI, l-abbozzi tal-emendi għall-MARPOL l-Anness IV biex jiġu ssettjati dati effettivi biex parti mill-Baħar Baltiku jiġi nominat bħala Żona Speċjali, ikollhom natura vinkolanti fuq l-Unjoni.

               3.3 Emendi għar-Regolament SOLAS II-2/13 rigward l-analiżi tal-evakwazzjoni għal vapuri tal-passiġġieri

               Ir-Regolament SOLAS II-2/13 jirregola l-kwistjoni tal-mezzi ta’ evakwazzjoni. L-emendi li jridu jiġu adottati fl-MSC 96, li jintroduċu bidliet fir-Regolament SOLAS II-2/13, se jaffettwaw il-liġi tal-UE, permezz tal-applikazzjoni tad-Direttiva 2009/45/KE dwar regoli u standards ta’ sigurtà għal vapuri tal-passiġġieri. L-Artikolu 6(2)(a)(i) jistabbilixxi li l-vapuri tal-passiġġieri l-ġodda tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata. Barra minn hekk, id-Direttiva 2009/45/KE fiha regoli dettaljati dwar ir-rotot tal-evakwazzjoni fuq vapuri tal-passiġġieri ro-ro għal vapuri tal-Klassi B, Ċ u D, kif stabbilit fl-fil-parti B.6-1 tal-Parti B tal-Kapitolu II tal-Anness I.

               3.4Emendi għar-Regolament SOLAS II-2/18 li jikkonċernaw żoni għall-inżul ta' ħelikopter fuq vapuri tal-passiġġieri ro-ro għal vapuri ġodda flimkien mal-Kapitolu 17 il-ġdid fil-Kodiċi ta’ Sistemi ta’ Sikurezza kontra n-Nirien.

               L-Unjoni, permezz tal-Kapitolu II-2 tal-Anness I tad-Direttiva 2009/45/KE, diġà adottat rekwiżiti dwar il-provvediment ta' żoni għall-inżul ta' ħelikopters. B'mod partikolari, ir-Regolament 18, il-parti B ta' dan il-kapitolu tistipula li "vapuri mgħammra bil-pjattaforma għall-ħelikopters għandhom jikkonformaw mar-rekwiżiti tar-Regolament 18 tal-Parti G tas-SOLAS il-Kapitolu II-2, kif rivedut fl-1 ta’ Jannar 2003". L-Artikolu 6(2)(a)(i) jistabbilixxi li l-vapuri tal-passiġġieri l-ġodda tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata. B'riżultat ta' dan, ir-rekwiżiti stipulati fid-Direttiva 2009/45/KE dwar żoni għall-inżul ta' ħelikopter fuq bastimenti tal-passiġġieri ro-ro għal bastimenti ġodda se jkollhom bżonn jiġu riveduti f'każ li jiġu adottati l-emendi għar-Regolament SOLAS II-2/18.

               Barra minn hekk, il-Kapitolu II-2 tal-Parti A tar-Regolament 2 tal-Anness I tad-Direttiva 2009/45/KE japplika l-Kodiċi għal Sistemi ta’ Sikurezza kontra n-Nirien adottat bir-Riżoluzzjoni MSC.98(73), għal bastimenti tal-Klassi B, Ċ u D mibnija fl-1 ta’ Jannar 2003 jew wara.

               Għalhekk, l-emendi tas-SOLAS u l-Kapitolu 17 il-ġdid tal-Kodiċi għal Sistemi ta’ Sikurezza kontra n-Nirien li jridu jiġu adottati fl-MSC 96 jistgħu jaffettwaw ir-rekwiżiti stipulati fid-Direttiva 2009/45/KE dwar iż-żoni għall-inżul ta' ħelikopters, billi titfassal kwalunkwe reviżjoni ta' dawn ir-regoli.

               3.5 Il-Kapitolu 8 rivedut tal-Kodiċi tas-Sistemi tas-Sikurezza kontra n-Nirien rigward bexxiexa awtomatiċi, sistemi tad-detezzjoni tan-nar u ta’ allarm f’każ ta’ nar

               Il-Kapitolu II-2 tal-Parti A tar-Regolament 8 tal-Anness I tad-Direttiva 2009/45/KE dwar tagħmir awtomatiku li jferrex l-ilma, sistemi ta’ detezzjoni ta’ nar u sistemi ta’ allarm f’każ ta’ nar jirrikjedi li tali sistemi jkunu kapaċi jaħdmu immedjatament f’kull ħin mingħajr il-ħtieġa li jħaddimhom l-ekwipaġġ. L-Artikolu 6(2)(a)(i) jistabbilixxi li l-vapuri tal-passiġġieri l-ġodda tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata.

               Barra minn hekk, il-Kapitolu II-2 tal-Parti A tar-Regolament 8 tal-Anness I tad-Direttiva 2009/45/KE japplika l-Kodiċi għal Sistemi ta’ Sikurezza kontra n-Nirien adottat bir-Riżoluzzjoni MSC.98(73), għal bastimenti tal-Klassi B, Ċ u D mibnija fl-1 ta’ Jannar 2003 jew wara.

               Għalhekk, l-emendi tal-Kapitolu 8 tal-Kodiċi għal Sistemi ta’ Sikurezza kontra n-Nirien jaffettwaw il-liġi tal-UE permezz tal-applikazzjoni tad-Direttiva 2009/45/KE.

               3.6 Emendi għall-Kodiċi tal-Programm Imtejjeb ta’ Kontroll (ESP, Enhanced Survey Programme) tal-2011

               Ir-Regolament (UE) Nru 530/2012 tal-Parlament u tal-Kunsill dwar l-introduzzjoni aċċellerata ta’ rekwiżiti ta’ buq doppju jew ta’ disinn ekwivalenti għal tankers taż-żejt b’buq wieħed għandu l-għan li jistabbilixxi skema aċċellerata għall-applikazzjoni ta’ rekwiżiti ta’ buq doppju jew ta’ disinn ekwivalenti ta’ MARPOL 73/78, kif definiti fl-Artikolu 3 ta’ dan ir-Regolament, għat-tankers taż-żejt li għandhom buq wieħed, u li jiġi pprojbit it-trasport lejn u minn portijiet tal-Istati Membri ta’ żejt tqil f’tankers taż-żejt b’buq wieħed.

               Dan ir-Regolament jagħmel l-applikazzjoni tal-Iskema ta' Valutazzjoni tal-Kundizzjoni tal-OMI (CAS) għat-tankers taż-żejt b’buq wieħed li għandhom aktar minn 15-il sena, obbligatorja. L-Artikolu 5 jeħtieġ li dawn it-tankers jikkonformaw mal-CAS, li mbagħad hija ddefinita fl-Artikolu 6 bħala l-Iskema ta' Valutazzjoni tal-Kundizzjoni adottata permezz tar-Riżoluzzjoni MEPC 94(46) tas-27 ta’ April 2001 kif emendata bir-Riżoluzzjoni MEPC 99(48) tal-11 ta’ Ottubru 2002 u bir-Riżoluzzjoni MEPC 112(50) tal-4 ta’ Diċembru 2003. Il-Programm ta’ Stħarriġ Imtejjeb matul stħarriġ ta’ Bastimenti ta' Tagħbija bl-Ingrossa u ta' Tankers taż-Żejt jispeċifika kif tagħmel din il-valutazzjoni intensifikata. Billi CAS tuża ESP bħala l-għodda biex tilħaq l-għan tagħha, kull bidla fl-ispezzjonijiet tal-ESP tkun applikabbli direttament u awtomatikament permezz tar-Regolament (UE) Nru 530/2012. Għalhekk, l-emendi li sejrin jiġu adottati fl-MSC 96, li jintroduċu bidliet fil-Kodiċi ESP, jaffettwaw il-liġi tal-UE, permezz tal-applikazzjoni tar-Regolament (UE) Nru 530/2012.

               3.7Sommarju

               Fid-dawl tar-rabta bejn l-emendi proposti u l-leġiżlazzjoni relevanti tal-UE kif stabbiliti hawn fuq, il-Kummissjoni tqis li l-adozzjoni tal-emendi msemmija hawn fuq u li mistennija jiġu adottati fil-FAL 40, fl-MEPC 69 u fl-MSC 96 jaqgħu taħt il-kompetenza esklussiva tal-UE, li l-Unjoni kisbet permezz tal-Artikolu 3(2) tat-TFUE, sakemm l-adozzjoni tal-istrumenti internazzjonali kkonċernati tkun taffettwa r-regoli komuni jew tibdel l-iskop tagħhom.

               B'konsistenza ma’ każistika kkonsolidata tajjeb, anke jekk l-Unjoni mhijiex membru tal-OMI, l-Istati Membri mhumiex awtorizzati li jassumu obbligi li x’aktarx jaffettwaw regoli tal-UE promulgati biex jintlaħqu għanijiet tat-Trattati, sakemm dawn ma jkunux awtorizzati li jagħmlu dan permezz ta’ Deċiżjoni tal-Kunsill, fuq proposta mill-Kummissjoni.

               4.Konklużjoni

               Il-Kummissjoni għalhekk tipproponi Deċiżjoni tal-Kunsill dwar il-pożizzjoni li għandha tiġi adottata f’isem l-Unjoni Ewropea għall-emendi msemmija fil-paragrafi minn 1.1 sa 1.6 ta' hawn fuq li għandha tiġi adottata fl-40 sessjoni tal-Kumitat ta'  Faċilitazzjoni, fid-69 sessjoni tal-Kumitat tal-Protezzjoni tal-Ambjent Marin u fis-96 sessjoni tal-Kumitat tas-Sikurezza Marittima rispettivament.

               2016/0048 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tiġi adottata għan-nom tal-Unjoni Ewropea fl-Organizzazzjoni Marittima Internazzjonali waqt l-40 sessjoni tal-Kumitat ta’ Faċilizzazzjoni, id-69 sessjoni tal-Kumitat tal-Protezzjoni tal-Ambjent tal-Baħar u s-96 sessjoni tal-Kumitat tas-Sigurtà Marittima dwar l-adozzjoni tal-emendi għall-Konvenzjoni ta’ Faċilizzazzjoni MARPOL l-Anness IV, ir-Regolamenti SOLAS II-2/13 u II-2/18, il-Kodiċi ta’ Sistema ta’ Sikurezza kontra n-Nirien u l-Kodiċi ta’ Programm Imtejjeb ta’ Kontroll tal-2011

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2) u l-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)L-azzjoni mill-Unjoni Ewropea fis-settur tat-trasport marittimu għandu jkollha l-għan li ttejjeb is-sikurezza marittima u tipproteġi l-ambjent marin.

               (2)Il-Kumitat ta’ Faċilitazzjoni (FAL) tal-Organizzazzjoni Marittima Internazzjonali (OMI) waqt id-39 sessjoni tiegħu, approva l-emendi għall-Konvenzjoni ta' Faċilitazzjoni. Dawk l-emendi huma mistennija li jiġu adottati fl-40 sessjoni tal-FAL, li se ssir f'April 2016.

               (3)Il-Kumitat tal-Ħarsien tal-Ambjent Marin (MEPC) tal-OMI waqt it-68 sessjoni tiegħu ddeċieda li rċieva biżżejjed notifiki skont ir-Regolament 12bis tal-MARPOL l-Anness IV biex parti mill-Baħar Baltiku jiġi nnominat bħala Żona Speċjali b’tali mod li tkun tista’ tiġi stabbilita d-data effettiva għad-dħul fis-seħħ ta’ tali nomina stabbilita fir-Regolament 11.3 tal-Anness IV għal dik iż-Żona Speċjali. L-MEPC 68 ikkonkludiet li jkun hemm bżonn ta’ emendi għall-MARPOL l-Anness IV, ir-Regolamenti 1 u 11, biex dak il-porzjon taż-żona speċjali jidħol fis-seħħ u għalhekk għandhom jiġu proposti emendi għall-MARPOL l-Anness IV. Dawk l-emendi huma mistennija li jiġu adottati fid-69 sessjoni tal-MEPC, li se ssir f'April 2016.

               (4)Il-Kumitat għas-Sigurtà Marittima (MSC) tal-OMI waqt il-95 sessjoni tiegħu approva emendi għar-Regolamenti SOLAS II-2/13 u II-2/18, il-Kodiċi Internazzjonali għas-Sistemi ta’ Sikurezza kontra n-Nirien (Kodiċi FSS) u l-Kodiċi tal-Programm Imtejjeb tal-Kontroll tal-2011 (Kodiċi ESP). Dawk l-emendi huma mistennija jiġu adottati fis-96 sessjoni tal-MSC, li se ssir f’Mejju 2016.

               (5)Ir-reviżjoni ġenerali tal-Konvenzjoni FAL timmodernizza d-dispożizzjonijiet tagħha, waqt li tikkunsidra żviluppi fil-qasam tat-trażmissjoni tal-informazzjoni u d-data b’mezzi elettroniċi u l-kunċett ta’ "single window". Hi tintroduċi miżuri partikolari ta’ relevanza għall-Unjoni Ewropea rigward iż-żieda ta’ numri tal-viża fil-listi ta’ passiġieri iżda mhux fil-listi tal-ekwipaġġ u d-dritt tal-awtoritajiet li jagħmlu mandatorju s-sottomissjonijiet tal-formoli b’mod elettroniku. L-Artikoli 5 u 7 tad-Direttiva 2010/65/UE tal-Parlament u tal-Kunsill
                  2
                jistabbilixxu li wara l-1 ta’ Ġunju 2015, il-formalitajiet ta’ rappurtar għall-bastimenti li jkunu waslu jew li jkunu qed jitilqu minn portijiet tal-Istati Membri għandhom jiġu aċċettati biss f’format elettroniku permezz ta’ "single window" u li l-Istati Membri għandhom jaċċettaw formoli FAL bil-miktub għas-sodisfazzjon ta’ formalitajiet ta’ rappurtar sa dik id-data. Wara l-1 ta’ Ġunju 2015, l-informazzjoni miksuba skont att legali tal-Unjoni trid tiġi pprovduta f’format elettroniku. Ir-rekwiżit li jiġi inkluż numru tal-viża fejn japplika fil-listi tal-ekwipaġġ u l-passiġġieri jirriżulta mill-punt 3.1.2 tal-Anness VI tar-Regolament (KE) Nru 562/2006 tal-Parlament Ewropew u tal-Kunsill
                  3
               . Dawn ir-rekwiżiti jimponu obbligi iktar stretti mir-regoli relevanti previsti mill-Konvenzjoni FAL u jirrappreżentaw differenza fi ħdan it-tifsira tal-Artikolu VIII ta’ dik il-Konvenzjoni. Għalhekk l-Istati Membri bħala Partijiet Kontraenti għall-Konvenzjoni FAL għandhom jinnotifikaw din id-differenza lill-OMI.

               (6)L-emendi għall-MARPOL l-Anness IV huma maħsubin biex jipprovdu l-qafas legali biex jiġi implimentat il-ftehim mill-MEPC 68 li ġew riċevuti biżżejjed notifiki skont id-disponibilità tal-faċilitajiet tal-akkoljenza fil-portijiet biex jippermettu li jidħlu fis-seħħ id-dispożizzjonijiet ta’ Żona Speċjali tal-Baħar Baltiku u li għalhekk, jistgħu jiġu stabbiliti d-dati effettivi għad-dħul fis-seħħ tan-nomina ta’ parti mill-Baħar Baltiku bħala Żona Speċjali skont dawn in-notifiki. L-Artikolu 4 tad-Direttiva 2000/59/KE tal-Parlament Ewropew u tal-Kunsill
                  4
                ikopri l-kwistjoni tad-disponibilità ta’ faċilitajiet tal-akkoljenza fil-portijiet, li hi koperta wkoll bl-Artikolu 12bis tar-Riżoluzzjoni MEPC.200(62), għall-iskop li jitnaqqas ir-rimi ta’ skart iġġenerat mill-bastimenti u fdalijiet mill-merkanzija fil-baħar, b’mod speċjali rimi illegali, minn bastimenti li jużaw portijiet fl-Unjoni.

               (7)L-emendi għar-Regolament SOLAS II-2/13 se jintroduċu rekwiżiti għall-evalwazzjoni ta’ rotot ta’ evakwazzjoni permezz ta’ analiżi tal-evakwazzjoni kmieni fil-proċess tad-disinn, li se japplikaw għal bastimenti tal-passiġieri ro-ro u bastimenti tal-passiġġieri oħrajn li jġorru iktar minn 36 passiġġier. L-Artikolu 6(2)(a)(i) tad-Direttiva 2009/45/KE tal-Parlament Ewropew u tal-Kunsill
                  5
                jistabbilixxi li l-vapuri tal-passiġġieri l-ġodda tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata. Barra minn hekk, id-Direttiva 2009/45/KE fiha regoli dettaljati dwar ir-rotot tal-evakwazzjoni fuq vapuri tal-passiġġieri ro-ro għal vapuri tal-Klassi B, Ċ u D, kif stabbilit fil-paragrafu 6-1 tal-Parti B tal-Kapitolu II tal-Anness I.

               (8)L-emendi tar-Regolament SOLAS II-2/18 li jikkonċernaw żoni għall-inżul ta' ħelikopter fuq vapuri tal-passiġġieri ro-ro ġodda sejrin jagħmlu d-dispożizzjonijiet taċ-Ċirkolari tal-OMI MSC.1/Circ.1431 tal-31 ta' Mejju 2012 dwar Linji Gwida għall-approvazzjoni ta' tagħmir għat-tifi tan-nar bir-ragħwa għall-ħelikopters obbligatorji. Ir-Regolament 18, il-Parti B, il-Kapitolu II-2 tal-Anness I tad-Direttiva 2009/45/KE jistipula li bastimenti mgħammra bil-pjattaforma għall-ħelikopters għandhom jikkonformaw mar-rekwiżiti tar-regolament SOLAS kif rivedut fl-1 ta’ Jannar 2003 li issa huma mistennija li jiġu emendati.

               (9)Il-Kapitolu 8 rivedut tal-Kodiċi għal Sistemi ta' Sikurezza kontra n-Nirien (FSS) jistabbilixxi li għandha tingħata attenzjoni speċjali għall-ispeċifikazzjoni tal-kwalità tal-ilma fornut mill-manifattur tas-sistema biex tiġi pprevenuta l-korrużjoni interna u s-sadd intern tal-bexxiexi. L-Artikolu 6(2)(a)(i) tad-Direttiva 2009/45/KE tal-Parlament Ewropew u tal-Kunsill jistabbilixxi li l-vapuri tal-passiġġieri l-ġodda tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata, li tinkorpora l-Kodiċi FSS kif magħmul obbligatorju skont is-SOLAS bir-riżoluzzjoni tal-OMI MSC.99(73). Barra minn hekk, id-Direttiva 2009/45/KE tal-Parlament Ewropew u l-Kunsill fiha regoli dettaljati fuq it-Tifi tan-Nar għal vapuri tal-Klassi B, Ċ u D, kif stabbilit fl-Anness I, Kapitolu II-2, Parti A, paragrafi 4.5 u 4.8.

               (10)Il-Kapitolu 17 il-ġdid fil-Kodiċi FSS se jelenka iktar l-ispeċifikazzjonijiet tat-tagħmir għat-tifi tan-nar bir-ragħwa għall-protezzjoni tal-faċilitajiet tal-ħelikopters kif stabbilit bil-Kapitolu II-2 tas-SOLAS. L-Artikolu 6(2)(a)(i) tad-Direttiva 2009/45/KE tal-Parlament Ewropew u tal-Kunsill jistabbilixxi li l-vapuri tal-passiġġieri l-ġodda tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata, li tinkorpora l-Kodiċi FSS kif magħmul obbligatorju skont is-SOLAS bir-riżoluzzjoni tal-OMI MSC.99(73). Barra minn hekk, id-Direttiva 2009/45/KE fiha regoli dettaljati dwar ir-rekwiżiti speċjali għal faċilitajiet tal-ħelikopters għal vapuri tal-Klassi B, Ċ u D, kif stabbilit fil-paragrafu 18 tal-Parti B tal-Kapitolu II tal-Anness I.

               (11)L-emendi għall-Kodiċi ESP 2011 huma maħsubin biex jarmonizzaw l-użu ta’ termini relatati ma’ organizzazzjonijiet rikonoxxuti. L-Artikoli 5 u 6 tar-Regolament (UE) Nru 530/2012 tal-Parlament Ewropew u tal-Kunsill
                  6
                jagħmlu l-applikazzjoni tal-Iskema ta' Valutazzjoni tal-Kundizzjoni tal-OMI (CAS) għat-tankers taż-żejt b'buq wieħed li jkollhom aktar minn 15-il sena, obbligatorja. Il-Programm ta' Spezzjonijiet Imtejjeb matul kontrolli ta' Bastimenti tat-Tagħbija bl-Ingrossa u ta' Tankers taż-Żejt jew il-Programm ta' Stħarriġ Imtejjeb (ESP) jispeċifika kif issir din il-valutazzjoni intensifikata. Billi l-CAS tuża l-ESP bħala għodda biex tikseb l-għan tagħha, kwalunkwe bidla fl-ispezzjonijiet ESP se tkun applikabbli awtomatikament permezz tar-Regolament (UE) Nru 530/2012.

               (12)L-Unjoni la hija Membru tal-OMI u lanqas hija parti kontraenti għall-konvenzjonijiet u l-kodiċijiet ikkonċernati. Huwa għalhekk meħtieġ li l-Kunsill jawtorizza lill-Istati Membri jesprimu l-pożizzjoni tal-Unjoni u jesprimu l-kunsens tagħhom li jintrabtu b’dawn l-emendi.

               ADOTTA DIN ID-DEĊIŻJONI:

               Artikolu 1

               1.Il-pożizzjoni tal-Unjoni fl-40 sessjoni tal-Kumitat ta' Faċilitazzjoni tal-OMI għandha tkun li taqbel mal-adozzjoni tal-emendi għall-Konvenzjoni ta’ Faċilitazzjoni kif stabbiliti f’Anness 1 tad-Dokument tal-OMI FAL 39/16.

               2.Fejn ikun applikabbli, l-Istati Membri għandhom jagħmlu n-notifika meħtieġa mill-Artikolu VIII tal-Konvenzjoni FAL lis-Segretarju Ġenerali tal-OMI rigward l-emendi msemmija fil-paragrafu 1 kemm jista’ jkun malajr wara d-dħul fis-seħħ ta' dawk l-emendi.

               Artikolu 2

               Il-pożizzjoni tal-Unjoni fid-69 sessjoni tal-Kumitat tal-Protezzjoni tal-Ambjent tal-Baħar tal-OMI għandha tkun waħda li taqbel mal-adozzjoni tal-emendi tal-Anness VI tal-MARPOL, ir-Regolamenti 1 u 11 kif stabbilit fl-Anness tad-Dokument tal-OMI MEPC 69/3/3.

               Artikolu 3

               Il-pożizzjoni tal-Unjoni fis-96 sessjoni tal-Kumitat għas-Sigurtà Marittima tal-OMI għandha tkun waħda li taqbel mal-adozzjoni tal-emendi segwenti:

               –Għar-Regolament SOLAS II-2/13 kif stabbilit fl-Anness 14 tad-Dokument tal-OMI MSC 95/22/add.2.

               –Għar-Regolament SOLAS II-2/18 kif stabbilit fl-Anness 2 tad-Dokument tal-OMI SSE 2/20.

               –Għall-Kapitolu 8 tal-Kodiċi ta’ Sistemi għas-Sikurezza kontra n-Nirien kif stabbiliti fil-punt 1 tal-Anness 18 tad-Dokument tal-OMI 95/22/add.2.

               –Għall-Kapitolu 17 tal-Kodiċi ta’ Sistemi għas-Sikurezza kontra n-Nirien kif stabbiliti fil-punt 2 tal-Anness 18 tad-Dokument tal-OMI 95/22/add.2.

               –Għall-Kodiċi tal-Programm ta’ Stħarriġ Imtejjeb tal-2011 kif stabbilit fl-Anness 15 tad-Dokument tal-OMI 95/22/add.2.

               Artikolu 4

               1.Il-pożizzjoni tal-Unjoni kif stipulata fl-Artikoli 1(1), 2 u 3 għandha tiġi espressa mill-Istati Membri li huma membri tal-OMI billi jaġixxu b’mod konġunt fl-interess tal-Unjoni.

               2.Jista’ jsir qbil dwar bidliet formali u minuri fil-pożizzjoni msemmija fl-Artikoli 1, 2 u 3 mingħajr ma jkun hemm għalfejn tiġi emendata l-pożizzjoni.

               Artikolu 5

               L-Istati Membri huma bil-preżenti awtorizzati jagħtu l-kunsens tagħhom li jintrabtu, fl-interess tal-Unjoni, bl-emendi msemmija fl-Artikoli 1, 2 u 3.

               Artikolu 6

               Din id-Deċiżjoni hija indirizzata lill-Istati Membri.

               Magħmul fi Brussell,

                     Il-President

                     Għall-Kunsill

                     Il-President

                     (1)
                  Id-Deċiżjoni tal-Kunsill 2014/280/UE dwar il-pożizzjoni li trid tiġi adottata f’isem l-Unjoni Ewropea fl-Organizzazzjoni Marittima Internazzjonali waqt it-93 sessjoni tal-Kumitat tas-Sigurtà Marittima dwar l-adozzjoni tal-emendi tar-Regolamenti SOLAS II-1/29, II-2/3, 2/9.7, 2/13.4, 2/18, III/20, il-Kodiċi tat-Tagħmir ta’ Salvataġġ u l-Kodiċi tal-Programm ta’ Stħarriġ Imtejjeb ta' Kontroll tal-2011 (ĠU L 145, 16.5.2014, p. 40).

                     (2)
                  Id-Direttiva tal-Parlament Ewropew u tal-Kunsill 2010/65/UE tal-20 ta' Ottubru 2010 dwar il-formalitajiet ta' rappurtar għal bastimenti li jaslu fi u/jew jitilqu minn portijiet tal-Istati Membri u li tħassar id-Direttiva 2002/6/KE (ĠU L 283, 29.10.2010, p. 1).

                     (3)
                  Ir-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta' Schengen) (ĠU L 105, 13.4.2006, p. 1).

                     (4)
                  Id-Direttiva 2000/59/KE tal-Parlament Ewropew u tal-Kunsill tas-27 ta' Novembru 2000 dwar il-faċilitajiet tal-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija (ĠU L 332, tat-28.12.2000, p. 81).

                     (5)
                  Id-Direttiva Nru 2009/45/KE tal-Parlament Ewropew u tal-Kunsill tas-6 ta’ Mejju 2009 dwar regoli u standards ta’ sigurtà għal vapuri tal-passiġġieri (ĠU L 163, 25.6.2009, p. 1).

                     (6)
                  Ir-Regolament (UE) Nru 530/2012 tal-Parlament Ewropew u tal-Kunsill tat-13 ta' Ġunju 2012 dwar l-introduzzjoni aċċellerata ta' rekwiżiti ta' buq doppju jew ta' disinn ekwivalenti għal tankers taż-żejt b'buq wieħed (ĠU L 172, 30.6.2012, p. 3).